رۆژهه‌ڵاتی ناوه‌ڕاست ئاوسه به گۆڕانكاریی كه كه‌س نازانێ له كوێوه سه‌ر ده‌ردێنێ؟. ئه‌وی نزیكه ئه‌گه‌ر و نه‌گه‌ری شه‌ڕێكی قورسه كه جیهانی پێوه سه‌رقاڵه و ده‌ڵێن ناوچه‌كه‌ی ئێمه چه‌قی ده‌بێت. ناوی ململانێی ئێران و ئه‌مریكا دێت، به‌ڵام ئه‌گه‌ر بقه‌ومێ كه‌س نازانێ په‌ره‌سه‌ندنه‌كه‌ی تا كوێ ده‌ڕوا و ئاگره‌كه‌ی كراسی كێی تر ده‌سووتێنێ؟.\nزه‌حمه‌ته پێشبینی بكه‌ین ده‌قه‌ومێ، یان له دوا ساتدا ده‌ریچه‌ی تر بۆ (شه‌ڕه‌كه) ده‌دۆزرێته‌وه. واتا ئه‌وی پێی ده‌ڵێن سیاسه‌ت درێژه‌پێدانی (شه‌ڕ)ه به شێوه‌یه‌كی تر، ببێته بژارده‌ی هه‌ر دوو به‌ره و سه‌ره‌نجام له راڕه‌وه‌كانی سیاسه‌ت و دیبلۆماسی و هێڵی گه‌رمی ته‌له‌فۆنه‌وه، پێكهاتنه‌وه سه‌ر ده‌ربێنێ. تا چه‌ند ساڵی رابردوو ئه‌گه‌ری هه‌ر شه‌ڕێك وا ده‌خوێنرایه‌وه كه شتێكی تێدا ده‌بێت بۆ كورد، هیچ نه‌بێ دیوی خوێندنه‌وه‌ی كورد و كرمانج وابوو. ئه‌مه‌ش ره‌نگه له‌به‌رئه‌وه‌بێ كوردستان خۆشی گیرۆده‌ی كۆت و به‌ندێكی وابوو زلهێزه‌كان تا مامناوه‌نده ئیقلیمییه‌كان پێكیانهێنابوو. له دوا ده‌یه‌ی سه‌ده‌ی رابردوودا ملهوڕی سه‌دام له كوێت (ساڵی 1990) دنیای هێنایه سه‌ر رژێمی به‌عس و تا رووخا (له ساڵی 2003)، گه‌رده‌لولی بیابان هه‌ر تۆزی لێ هه‌ڵده‌سا، له‌نێوان ئه‌و دوو به‌رواره‌دا كورد ئه‌زموونێكی به‌ڕێكرد و دوای كه‌وتنی به‌عسیش، ناونیشانی ره‌سمیی له ده‌ستووری عیراقدا بۆ مسۆگه‌ر كرد. هه‌رێمی كوردستان به هه‌موو ئازاره‌كانی سێ ده‌یه‌ی رابردووه‌وه، قه‌واره‌یه‌كی هه‌یه نایه‌وێ له ده‌ستی بدات. پاشه‌كشێی چه‌ند ساڵی رابردوو و كێشه‌كانی تائێستای له‌گه‌ڵ به‌غدا كه له بازنه‌ی ماف و مووچه و بودجه‌دا ده‌خولێنه‌وه، سیاسه‌تی كوردستانی بێ هیوا نه‌كردووه، به‌ڵام هێشتا هێزه‌كه‌ی جارانیشی بۆ وه‌رنه‌گرتۆته‌وه تا ته‌ماع و تموحی تر بداته به‌ر خۆی، یانیش له رێگه‌ی یه‌كگرتنێكی كۆنكرێتییه‌وه له ناوخۆدا به ره‌چاوكردنی ئیستحقاقه‌كانی دیموكراسی و رێڕه‌وی چاكسازیی، بتوانێ ئه‌م دووانه: ته‌ماع و تموح لێك جیا بكاته‌وه و داشی به‌سه‌ر به‌غدادا سوار بێت. به‌غدا خۆشی ده‌رده‌داری ئه‌وه‌یه چۆن هاوسه‌نگی له‌نێوان دوو دۆستی ناكۆك، ئه‌مریكا و ئێراندا، دابین بكات. خۆ دیاره له كه‌یسی توركیا و ئیقلیمیشدا ئیمانی زه‌عیفه و قه‌رزی زۆری له‌سه‌ره. ئه‌مه‌ش كار له‌سه‌ر سیاسه‌تی كوردستانی ده‌كات، ته‌نانه‌ت ئه‌گه‌ر بیه‌وێ كارای ئیجابی بێت، یان دانای سه‌بر و ته‌حه‌مول بێت. كوردستان و عیراق ئه‌و كاته پاڵپشتن كه هێز و تین بده‌نه یه‌كتر، كه‌وا نه‌بن و ناكۆكیش بن، مه‌علومه نابنه به‌رده‌بازی یه‌كتر.\nلێره قسه‌مان ته‌رخانی ئه‌مڕۆی پێش لێدانی بوقی شه‌ڕه‌كه‌یه كه وڵاته‌كه ده‌بێته گۆڕه‌پانێكی، جا چونكه پێش ئه‌زموونی 1991 نییه كه هیچمان نه‌بوو له ده‌ستی بده‌ین، دوای كه‌وتنی سه‌دامیش نییه كه سه‌نگی كورد چووبووه كه‌شكه‌ڵانی فه‌له‌ك. هه‌قێتی بڕیار به‌ده‌ستی كوردستانی نیگه‌ران و دوو دڵ بێت. یه‌كگرتوویی كورد له‌م ئان و ساته‌دا زۆر زۆر گرنگه، نه‌ك هه‌ر بۆ هێزدانه به‌رخۆ، به‌ڵكو بۆ تێفكرین و راوێژ و ته‌گبیری هاوبه‌ش. یه‌كه‌م بۆ پاراستنی هه‌رێمی كوردستان. دووه‌م بۆ پاراستنی هه‌رێمی كوردستان و سێیه‌میش هه‌ر بۆ پاراستنی كوردستان.\nئه‌گه‌ر ئه‌وه كرا، قه‌ڵه‌م هه‌یه و.. نووسینی تریش لێی ئاسان تر نییه.


بزوێنەری بە ھەوا ساردبووەوە - ویکیپیدیا، ئینسایکڵۆپیدیای ئازاد\nبزوێنەری بە ھەوا ساردبووەوە\nبزوێنەری بە ھەوا ساردبووەوە پشت دەبەستێت بە خولانەوەی ھەوا ڕاستەوخۆ بەسەر پەڕەکەی بەفیڕۆدانی گەرمی یان ناوچەی گەرمی بزوێنەرەکە تا ئەوان سارد ببنەوە بۆ ئەوەی مەکینەکە بھێڵێتەوە لەو پلە گەرمیەی کاری پێدەکەین. لە ھەموو بزوێنەرەکان ڕێژەی سەددی گەرمی دروستبوو (دەوروبەری ٤٤٪) دەچێتە دەرەوە بەناو ئەگزۆزدا، نەوەک بەناو پەڕەکە کانزاییەکاندا بزوێنەری بە ھەروا ساردبوەوە (١٢٪). نزیکەی ٨٪ی وزەی گەرمی ڕێگا دەدۆزێتەوە بۆ ڕۆنەکە کە ھەرچەندە بەشێوەیەکی سەرەکی مەبەست لێی بۆ چەورکردنە، ھەروەھا ڕۆڵێک ڕۆڵ دەبینێت لە بەفیڕۆدانی گەرمی وەک ساردکەرەوەیەک. بزوێنەری بە ھەوا ساردبوەوە بە شێوەیەکی گشتی بەکار دەھێنرێن کە لەوانەیە نەگونجێن بە شلە سارد بکرێنەوە، بەم شێوەیە بزوێنەری بە ھەوا ساردبوەوەی تازە بەکار دەھێنرێن لە مۆتۆرسیکل، فڕۆکەی فڕینی گشتی، سەپانی پاوان، (generator)، مۆتۆڕی بەلەم، کۆمەڵەی پەمپ و مشار.\n٢.٢ بزوێنەری دیزڵ\nزۆربەی بزوێنەرە تازەکان سارد دەبنەوە لەلایەن سووڕێکی داخراو کە پێکھاتوە لە ساردکردنەوە بە شلە بەناو کەناڵەکان لە لاشەی بزوێنەر و سەری سلندەر، لەو شوێنەی ساردکەرەوەکە گەرمی دەمژێت، بۆ (heat exchanger) یان ڕادێتەر لەو شوێنەی ساردکەرەوەکە گەرمی بەرەڵا دەکات بۆ ھەوا (یان ئاوی خاو، لە حالەتی بزوێنەری دەریایی). بەم جۆرە، لەو کاتەی ئەوان لە بەتەواوی سارد نابنەوە لەلایەن شلە، لەبەرئەوەی سووڕی ساردکردنەوە-شلە ناسراوە بە واتەر-کولەد. بەپێچەوانەوە، ئەو گەرمییەی کە دروستدەبێت لەلایەن بزوێنەری ئایەر-کولەد ڕاستەوخۆ بەرەڵا دەکرێت بۆ ھەوا. بە شێوەیەکی نموونەیی ئەمە ئاسان دەکرێت لەگەڵ پەڕەیی کانزادیدا کە دەرەوەی سەری سلندەر و سلندەر کە ڕووبەری ڕووی زیاد دەکات کە دەتوانێت کاری لەسەر بکات. ھەوا لەوانەیە پاڵە پەستۆی بخرێتە سەر بەھۆی بەکارھێنانی پانکەیەک بۆ بەدەستھێنانی ساردکردنەوەیەکی باش لەگەڵ قەبارەی زۆری ھەوا یان بەسادەیی لەلایەن ڕۆیشتنی ھەوای بە شێوازێکی سروشتی.\nزۆربەی مۆتۆرسایکلەکان سارد بوونەوەی ھەوای بەکاردەھێنن بۆ کەم کردنەوە کێش و ئاڵۆزی. کەم ئۆتۆمۆبیلی تازە بەرھەمھاتوو مەکینەی بە ھەوا ساردبوەوە بەکاردەھێنن (وەکو tetra ٨١٥)، بەڵام لە مێژوودا ئەوە باو بوو بۆ زۆربەی ئۆتۆمبیلی قەبارە بەرز. نموونەی ئۆتۆمبیلی ڕابردووی کە بە ھەوا سارد دەبوونەوە کە ڕێک خرابوو بە ڕیزبەندیەکی کاتی\nزۆربەی پستنی بزوێنەری ھەوایی بە ھەوا سارد دەبنەوە. کاتێک بزوێنەری بە ئاو ساردبوەوە بە بەرفراوانی بە کاردەھاتن لە ڕۆژانی پێشووی فڕیندا، بزوێنەری بە ھەوا ساردبووەوە بژاردەی سەرەکیە بۆ فڕۆکە. بە دوای جەنگی جیھانی دووەم، ئەو فڕۆکانەی کە بە وزەی (turbojet) و (jet turbine) کاردەکەن بەسەر گەشتە ئاسمانیەکاندا زاڵن لە شوێنی بزوێنەری بە ئاو سارد بووەوە سوودێکیان پێشکەش کرد کە پاڵە پەستۆی ھەوا لەسەر فڕۆکە کەمدەکاتەوە. ئەمڕۆ، بزوێنەری پستن بەزۆری بەکار دەھێنرێن لە فڕۆکە گشتییە ھێواشەکان کە ئە پاڵەپەستۆی ھەوایەی دروست دەبێت لە لایەن بزوێنەری بە ھەوا سارد بووەوە زیانێکی سەرەکی نیە. بۆیە، زۆربەی بزوێنەری ھەوایی کە ئەمڕۆ دروست دەکرێن بزوێنەری بە ھەوا سارد دەبنەوە.\nپیشەسازیی بزوێنەری دیکەی تەکنەلۆجیای بزوێنەری بە ھەوا ساردبوەوە\n[UL power] و (jabiru) بەکار دەھێنن، چالاکترن لە فڕۆکەی بچووک . [Rotax] تێکەڵەیەک بە کاردەھێنێت لە ساردبوونەوە بە ھەوا بۆ سلندەر و ساردبوونەوە بە ئاو بۆ سەری سلندەر.\nھەندێک بززوێنەری دیزلی بچووک، بۆ نموونە ئەوانە دروستدەکرێن لەلایەن (Deutz AG) و (lister petter) سارد دەبنەوە بە ھەوا. تاکە گەورە لۆری کە بزوێنەرەکەی بە ھەوا سارددەبێتەوە کە (٨ پستنە تواناکەی ٣٢٠ کیلۆ واتە ٢١٠٠ [ن·م]زەبرەکەیەتی) بەرھەم دەھێنرێت لەلایەن (Tatra).\nبەشدارییەکانی ویکیپیدیای ئینگلیزی وتاری Air-cooled engine، دوایین گۆڕانکارییەکانی ٧ی کانوونی دووەمی ٢٠٢٠.\nوەرگیراو لە «https://ckb.wikipedia.org/w/index.php?title=بزوێنەری_بە_ھەوا_ساردبووەوە&oldid=853761»


سیاسی بازرگان و بوونەوەری سیاسی\nلە وڵاتە دواکەوتوەکانی وەک عێراقی لەمەڕخۆمان چەند ساڵێک بەر لە جەنگی جیهانی دوەم پارتی سیاسی بەسودوەرگرتن لە ئەزمون و ئایدیۆلۆژیای یەکیەتی شورەو ی و هاوپەیمانیان دەستی بە چالاکی کرد. دوابەدوای سەرکەوتنی هاوپەیمانان لە جەنگی جیهانی دوەمدا پارتی سیاسی تر بە ناو ئایدۆلۆژیای ناسێۆنالیستی، دیموکراتی، هتد لەسەر شانۆی سیاسی دەرکەوتن.\nلە کوردوستانیش لە ١٦ ئابی ١٩٤٦ سەرەتا پارتێک لە ژێر ناوی پارتی دیموکراتی کورد دامەزرا دواتر لە ١٩٥٣ لە کۆنگرەی سێهەمدا لە کەرکوک ناوەکەی کرا بە پارتی دیموکراتی کوردوستان. پێناچێت ئەزمونی دامزراندنی پارتی سیاسی نە لە عێراق و نە لە کوردوستانیش لە سەرچاوە سەرەکیەکەیەوە وەگیرابێت. بۆیە هەر لەسەرەتاوە لە بنەماکانی ڕێکخراوەی دیموکراتی بێبەری بوە و لەسەر بنەمایەکی چەوت بەدور لە مەبەست و ئامانجەکەی دروستبوە. لە کاری ڕێکخراوەیی هەر پارتێکی سیاسی لە هەر ئەزمونێکی دیموکراتی ڕاستەقینە وردببینەوە دەبینین پرینسیپی دیموکراتی و ڕێزگرتن لە بۆچونە جیاوازەکان لەناو ئۆرگانەکانی پارتەکە و بەرامبەر بە ئاندامانی ڕێکخراوەکانی تریش ڕەچاودەکرێت. کەس بە بڕیاری پێشوتر لە ژورەداخراوەکاندا لە هیچ شوێنێک دانانرێت. هەرتاکێکیش بۆ هەر ئەرکێک هەڵبژێردرا تا تەواو بونی خولێ هەڵبژاردنەکە کەس تەنانەت سەرکردە و ڕێبەری هەمیشەیش ناتوانیت لەو شوێنە لای بەرێت.\nبەم شێوەیە ئەزمونەکە بەردەوم بوو تا لەساڵی ١٩٦٦ باڵی جەلالی بەناوی پارتی شۆڕشگێڕی کوردوستان لە پارتی جیابوەوە. دوای ١٩٧٠ کۆمەڵەی مارکسی لینینی، خەتی گشتی و\nبزوتنەوەی سوسیالیستی بە پەیڕەوکردنی هەمان ئەزمونی پارتی سەرەڕای دروشمی جوانی تر هاتنە گۆڕەپانی سیاسیەوە کە پاشان بەهەرسێکیان پارتی یەکیەتی نیشتیمانیان پێک هێنا. دواتریش لە ئەنجامی دوکەرت بوون پارت گەل، سوسیالیست و زەحمەتکێشان لەدایکبوون . ئەمانە هەمویان جگە لە ناو ودروشم هیچ جیاوازیەکی ڕێکخراوەیی لەگەڵ پارتی لە ناویاندا هیچ دیاردەیەکی دیموکراتی بەدی نەدەکرا.\nپاش ڕاپەڕینیش لە ژێر ڕۆشنایی ئەو کەموکوڕیە ڕێکخراوەییاندا بواری پتر بۆ چەسپاندنی بیرۆکەی سەرکردەی هەتاهەتای، تەنانەت پاش مەرگیش و دیاریکردنی جێگرەوەی تاک یا دوان لە ناو بنەماڵەی سەرکردە ڕۆحیەکە ڕەخسێندرا. پارتەکان لەبری پێشبڕکێ لە بواری کاروباری بەڕێوەبردنی کۆمەڵگادا بونە کۆمپانییای زەبەلاح . ئەم کۆمپانیانە جگە لە قۆرخ کردنی بازاڕی کوردوستان وەک هەر کۆمپانیایەکی ئاسای تر سەرگەرمی سەرمایە کۆکردنەوەن و هیچی تر. سەرکردەکان بوونە بازرگان. بازرگانیش هەر سەرقاڵی فرۆشیاروبازاڕی نوێ بۆ کاڵاکانییەتی. ئەندام و لایەنگیرانی پارتەکانیش جێی داخە لەبری ئەندامی چالاک و چاودێر بەسەر ئۆرگانەکانی پارتەکەیانەوە بوونە بونەوەری سیاسی ئەمانیش بەسەرسەر دو دەستە دابەشبوون.\n١- ئەندام و لایەنگرە دڵسۆزو خاوەن قوربانی کۆن . کە بە خەێڵی گەڕانەوەی شکۆی ڕابوردو بێ پەرژەوەندیەکی تایبەت بۆ خۆیان لەگۆڕەپانی بەناو خەبات هەربەردەوامن . بێ ئاگا لەخزمەتی سیسیە بازرگانەکاندان.\n٢- دەستەیەکی کەمیش لە ئەندامە کۆنەکان، لەگەڵ هەندێک کۆنە موستەشارو هەڵپەرستی تر کە سیاسەت بوەتە سەرچاوەی بژێوی ژایانێکی مسۆگەر بۆیان، و بۆ مانەوەی ئەو سەرچاوەیە بە هەمو مەرجێکی بازرگانە(سەرکردە)کان ڕازی دەبن و شێلگیرانە بەگژ هەمو دەنگ و ڕەخنەیەک لە بازرگانەکان و ڕێبازی پەیڕەوکراو دەچنەوە.\nلە سیستەمی دیموکراتیدا جگە لە پەڕلەمان (بۆ بژێوی خۆیان بواری کارکردنیان نیە)، لە هەر شارێک یا پارێزگایەک ژمارەی ئەندامانی ئەنجومەنی شارەکان بەپێی ژمارەی دانیشتوان ٤١- ١٠١ ئەندامن. لەمانەتەنها ٣- ١٣ هەڵبژێرراو بە پێی سیستەمێکی دیاری کراو لە نیوان دەستەڵات و ئۆپۆزیسێۆن موچەی تەواو وەردەگرن. ئەوانی تر بۆ هەر ئەرکێک یارمەتیەک لە ١٠٠-٢٠٠ دۆلار وەرئەگرێت. خۆ ئەگەر نەچێت بۆ کوبونەوەکە هیچ وەرناگرێت.\nبۆ تێگەیشتن لە ڕاستی سیاسەت بە بازرگانیکردن زۆر ئاسانە : لە هەر شارێکی کوردوستان بە دوای ژمارەی موچەخۆرانی سیاسەت بە موچەی زۆرزیاتر لە پسپۆڕو بەڕێوەبەری جمگە گرنگەکانی کۆمەڵگا بگەڕین؟


کاتێک لە بەرنامە سەرگەرمییەکانى کەناڵەکاندا میوانەکە دەخەنە بەردەم دووڕیانێک, بەردەم بژاردەیەکى هەراسانکەر و ناچارى ئەوا هۆکارەکە شتێکى کەمتازۆر شاراوەیە: ئەوان میوانەکە ڕووبەڕووى ناوکى قێزەونى ئارەزوو دەکەنەوە, یان درووستتر ناوکى قێزەونى فەنتازیا. ئەوان دەست بۆ شیرازەى چنراوى فەنتازیاى کەسەکە دەبەن, چونکە فەنتازیاى وى ژیانى هەنوکەى ئەوى لەسەر بەندە. ئەم ناوکەش خۆى نوقسانییەک, بەڵام بە کۆمەڵێک چیرۆکى لار و دزێو(لە کرۆکدا نەک فۆرمى دەرەوەى چیرۆکەکە) داپۆشراوە. لە میدیادا دەیانەوێت ئەو ڕووپۆشە موجامیل و چەپێنراوە هەڵتەکێنن کە کەسەکە وەک هەر بکەرێکى ترى کۆمەڵایەتى, فەنتازیاى خۆى لەسەر ڕاگرتووە و ئارەزووى کایەکەى لەسەر هەڵچنیوە. ئاشکرایە وەڵامى میوانەکان بەزۆرى, جۆرێکە لە مانۆڕ و پێچلێدان, جۆرێک لە خۆدزینەوە و خۆلادان لەو ناوکە شەرمەزارکەرە. هەڵبژاردنەکە کە جۆرێکە لە هەڵبژاردنى زۆرەملێ, بەر لەوەى کێشەکە بژاردەیەکى دیاریکراو بێت, لێسەندنەوەى ئیمکانى هەڵبژاردنە. کاتێک پێشکەشکار پێداگرى دەکات و دەڵێت "نا نا, یەکیان هەڵبژێرە", مەبەستى لە یەکێک لە بژاردەکان نیە, بەڵکو لەڕێى خودى دەستنیشانکردنى یەکێکیانەوە دەیەوێت کۆى پرسى هەڵبژاردن پەکبخات نا نوقسانییە شڵژێنەرەکەى ژێر بژاردەکان خۆى دەربخات و سوبێکت شەرمەندەبکات. لۆژیکى هەڵبژاردن لە کۆمەڵگادا لەسەر جۆرێک خۆدزینەوە و ڕێکخستنى ناچارى بەندە, بۆیەم ئەم دۆخانەى دێنە پێشەوە پتر هەڵوەشاندنەوەى هەڵبژاردنن لە مانا باوەکەیدا. هەمان بونیاد لە سیاسەتى حیزبى کوردى و بەتایبەت یەکێتى و پارتییشدا زوو زوو سەرهەڵدەداتەوە: پارتى و یەکێتى ماوەماوە تەنگژەیەکى میدیایی دەخوڵقێنن تا بۆ چاوى ئەویترى گەورە/لایەنگرانیان دەریبخەن کەلێنێکى ڕیشەیی هەیە لەنێوانیاندا و ئۆقرەى نەگرتووە. لەڕواڵەتدا گرنگ نیە هەر فەترەیەک چ کەیسێک دژى یەکدى دەجووڵێنن, بژاردەکە هیچکام لەوانە نیە, بەڵکو ئەو کێماسییە بنکنشینەیە کە خۆى ڕۆڵى بنک دەگێڕێت لە پەیوەندییەکاندا. لەگەڵ گرژییەکاندا, حیزب خۆى لەگەڵ ئەو نوقسانییەدا هاوشوناسدەکات کە شوناسى خۆى و نەیارەکەشى پێکدێنێت- لەمە بترازێت باقییەکەى فریوێکى ژۆرنالیستییە.


له‌لایه‌ن: مونا ڕزگار - به‌روار: 2021-10-22-20:34:00 - کۆدی بابەت: 6935\nمنداڵبوونی سروشتی ئازارێکی زۆری هەیە و لە هەمان کاتیشدا باشترین ڕێگایە بۆ منداڵبوون و خانمان تاکوو دەتوانن دەبێت دووربن لە منداڵبوون بە نەشتەرگەری بەڵام زۆرێک لە ترسی ژانی منداڵبوونی سروشتی پەنا دەبەنە بەر منداڵبوون بە نەشتەرگەری، لە ئێستادا کۆمەڵێک ڕێگا هەیە تاکوو منداڵبوونی سروشتی بەبێ ئازار بکرێت، یەکێکی دیکە لە ڕێگاکان بەکارهێنانی گازە.\nئێنتۆنۆکس گازێکی بێ بۆن و بێ ڕەنگە و لە ٪٥٠ـی گازی ئۆکسجین و ٪٥٠ـی گازی ئۆکسیدی نایترۆجین پێکهاتووە، کە ناسراویشە بە گازی پێکەنین بەکاردەهێنرێت بۆ کەمکردنەوە و نەهێشنی ئازار، جۆرە سڕکردنێکە لێرەدا بەکاردێت بۆ خانمانی دووگیان لە کاتی منداڵبوونی سروشتیدا، کە لە ڕێگەی ڕووپۆشێکەوە دەخرێتە سەردەم و لووتی دایکەکە و ڕووپۆشەکە بەستراوە لە سۆندەیەک کە لەوێوە گازەکە دێت و دایکەکە دەتوانێت هەڵیمژێت، ١٥ چرکە دوای هەڵمژینی گازەکە دێتە مێشک و دەمارەکانەوە و ٣٠ چرکە دوای هەڵمژینی لە ڕێگەی بڵاوبوونەوەیە و دەردانی هۆڕمۆنی ئەندۆرفین دەبێتە هۆی نەمانی ئازار و تا ڕادەیەک دەبێتە هۆی سەرخۆشی و خانمەکە کەم ئاگاداری چواردەورییەتی، دوای ٤٥ چرکە دوای هەڵمژینی بە تەواوی کاری خۆی دەکات و دەگاتە ئەوپەڕی و ماسولکەکانی دایکەکە خاو دەبنەوە و دەستی شل دەبێت و ڕووپۆشەکە لادەچێت و دوای ئەوەی کە بۆ ماوەیەک هەڵت نەمژی زوو کاریگەرییەکەی نامێنێت.\nواباشترە پێش دەستپێکردنی گرژبوونەکانی منداڵدان دەست بکەیت بە هەڵمژینی گازەکە، و خانمەکە هەر کاتێک بییەوێت دەتوانێت ڕووپۆشەکە لاببات بەڵام دوای چەند چرکەیەک ئازارەکەی بۆ دێتەوە بۆیە ئەگەر بییەوێت ئازاری نەبێت دەبێت بەردەوام بێت لە هەڵمژینی گازەکە.\nمێژووی دروستبوونی گازی ئێنتۆنۆکس\nبۆ یەکەمین جار لە ساڵی ١٨٨١ پزیشکێکی پۆڵەندی کە لە ڕووسیا کاری دەکرد لێکۆڵینەوەیەکی کرد لەسەر گازی ئۆکسیدی نایترۆجین بە خەستی ٪٨٠ و بۆی دەرکەوت کە بەکارهێنانی ئەم گازە گرنگە بۆ سڕکردن و نەمانی ئازار و ڕێگایەکی کاریگەر و بێ مەترسییە، لە ساڵی ١٩٦٣ـدا پزیشکانی بەریتانیا تێکەڵەیەکیان لە گازی ئۆکسیدی نایترۆجین و ئۆکسجین دروست کرد بە ڕێژەیەکی یەکسان، و ناویان لێنا گازی ئێنتۆنۆکس.\nسوودەکانی بەکارهێنانی گازی ئێنتۆنۆکس\nبەکارهێنانی ئەم ڕێگایە ئازاری منداڵبوون ٪٥٠ کەم دەکاتەوە.\nزوو کاری خۆی دەکات و تەنها دوای چەند چرکەک کاریگەری دەردەکەوێت.\nبە تەواوبوونی گازەکە کاریگەرییە لاوەکییەکانی لادەچێت.\nبەکارهێنانی هیچ جۆرە زیانێکی نییە لەسەر منداڵەکە.\nلێکەوتە خراپەکانی بۆ دایکەکە کەمە و ئەو نیشانانەی کە تووشی دەبێت زوو نامێنێت.\nلێکەوتی خراپی نییە لەسەر ڕێڕەوی هەناسەدان.\nبە زۆری لەگەڵ دەرمانی دیکەدا تێکەڵ نابێت و کاریگەری خراپی نییە.\nبەکارهێنانی ئاسانە و پێویستی بە پزیشکی پسپۆڕ نییە.\nلە هەر قۆناغێکی منداڵبووندا دەتوانیت گازەکە هەڵبمژیت.\nدەتوانیت خۆت بڕی گازەکە کۆنتڕۆڵ بکەیت.\nلێکەوتە خراپەکانی گازی ئێنتۆنۆکس\nئەو کەسانەی نەخۆشییەکی تایبەتیان هەیە نابێت ئەم ڕێگایە بەکاربهێنن.\nئەگەر هات و دەرمانێک بەکاربهێنیت کە ببێتە هۆی خەواڵووی ئەوا نابێت ئەم گازە بەکاربهێنیت لەگەڵیدا.\nلەوانەیە دوای بەکارهێنانی تووشی سەرگێژخواردن، قورسی سەر، دڵتێکچوون و ڕشانەوەی توند ببیت.\nئەگەر کەسێک بۆت بگرێت ڕووپۆشەکە و خۆت نەبیت لەوانەیە خەوت لێ بکەوێت.\nدەبێتە هۆی وشکبوونەوەی دەمی دایکەکە بۆیە واباشترە کە دایکەکە دەمی تەڕ بکرێت.\nبە تەواوی ئازاری دایکەکە کەم ناکاتەوە و تەنها نیوەی ئازارەکەی ناهێڵێت.\nچەند تێبینییەک لەسەر گازی ئێنتۆنۆکس\nواباشترە کە پێش ئەوەی گرژبوونەکانی منداڵدان زیاد بکات و ژانەکە توند ببێت، دایکەکە ماسکی گازەکە لەسەر دەمی دابنێت چونکه ئەگەر دوای ژانێکی توند دایبنێت کاریگەرییەکەی کەمتر دەبێتەوە.\nدایکەکە دەبێت هەناسەکانی قووڵ و لەسەرخۆ بێت.\nبۆ ئەوەی خەوی لێ نەکەوێت و لە هۆش نەچێت واباشترە خۆی ڕووپۆشەکە بەکاربهێنێت، تاکوو ئەگەر هەستی کرد خەوی لێ دەکەوێت زوو ڕووپۆشەکە لاببات.\nدەبێت لە نێوان گرژبوونەکاندا دایکەکە کەم کەم ئاو بخواتەوە تاکوو بە هۆی گازەکەوە دەمی وشک نەبێتەوە.\nدایکەکە دەبێت لە قۆناغی دووەمی منداڵبوونەکەدا لەگەڵ دەستپێکی هەر گرژبوونێکدا کەمێک لە گازەکە هەڵمژێت و زوو لایببات و خەریکی پاڵنانی منداڵەکە بێت تاکوو بێتە دەرەوە.\nبابه‌ته په‌یوه‌ندیداره‌كان به : منداڵبوونی سروشتی بەبێ ئازار بە بەکارهێنانی گازی ئێنتۆنۆکس


دۆناڵد ترامپ ئاماده‌یى ده‌ربڕى بۆ گفتوگۆ له‌گه‌ڵ کیم جۆنگ ئون - RojNews\nدۆناڵد ترامپ ئاماده‌یى ده‌ربڕى بۆ گفتوگۆ له‌گه‌ڵ کیم جۆنگ ئون\nدۆناڵد ترامپ سه‌رۆکى ئه‌مریکا ڕایگه‌یاند، که ئاماده‌یه بۆ گفتوگۆ له‌گه‌ڵ کیم جۆنگ ئون سه‌رۆکى کۆریاى باکور.\nترامپ دوێنێ له کۆنگره‌یه‌کى ڕۆژنامه‌وانیدا له وه‌ڵامى پرسیارێکدا له باره‌ى گفتوگۆ له‌گه‌ڵ سه‌رۆکى کۆریاى باکور، وتى، ئاماده‌یه گفتوگۆ بکات له‌گه‌ڵ کیم جۆنگ ئون.\nدۆناڵد ترامپ ئه‌وه‌ى وت: هه‌میشه باوه‌ڕم به گفتوگۆ هه‌یه، هیچ کێشه‌یه‌کم له‌گه‌ڵ ئه‌وه‌دا نییه.\nئه‌م قسانه‌ى ترامپ دواى ئه‌وه دێت، که کیم جۆنگ ئون سه‌رۆکى کۆریاى باکور له وتارى سه‌رى ساڵى ٢٠١٨دا ئاماده‌یى نیشاندا بۆ گفتوگۆ له‌گه‌ڵ کۆریاى باشور و باسى له ناردنى تیمێکى وڵاته‌که‌ى کرد بۆ کۆریاى باشور بۆ به‌شدارى له یارییه‌کانى ئۆڵمپیکى زستانه له سیئۆلى پایته‌خت.\nله ئێستادا هه‌ردوو کۆریا له گفتوگۆدان له‌سه‌ر به‌شدارى تیمى کۆریاى باکور له یارییه‌کاندا.\nترامپ له باره‌ى ئه‌و نزیکبوونه‌وه‌یه‌ى نێوان هه‌ردوو کۆریا وتى: ئێستا ئه‌وان له گفتوگۆى یارییه‌کانى ئۆڵمپیکن، ئه‌وه‌ش سه‌ره‌تایه‌کى مه‌زنه.\nله وه‌ته‌ى ترامپ بووه‌ته سه‌رۆکى ئه‌مریکا به‌رده‌وام له‌گه‌ڵ کیم جۆنگ ئون هێرشیان کردوه‌ته سه‌ر یه‌کتر، ترامپ به کیم ده‌ڵێ "پیاوى موشه‌کى" ئه‌وه‌ش به‌هۆى به‌رده‌وامیى تاقیکردنه‌وه موشه‌کییه‌کانى کیم-ه‌وه.


ئەم مانگی گەلاوێژە 27ساڵ بەسەر شەهیدكرانی شەهیدی سەركردە، خالید حەسەن نژاد تێپەری، 27 ساڵ لەوە پێش یەكێك لە باشترین و دڵسۆزترین رۆڵەكانی رێبازی سازمانی خەبات بە دەستی تاقمە ترۆریستیەكانی رژیمی ئێران لە شاری رانیەی كوردستانی عێراق بە پلەی شەهادەت گەیشتوو و چووە ریزی نەمرانەوە. بە شەهیدبوونی كاك خالید، سازمانی خەبات زیانێكی قەرەبوونەكراوەی وێكەوت و هەتا ئێستاش هاوسەنگەرانی خەم و پەژارەی ئەو سەركردە دڵسۆز و ماندوونەناسەیانە.\nلە یادی 27مین ساڵرۆژی شەهیدبوونی خالیدی حەسەن نژاد دا سەری رێز و نەوازش لەبەردەمی دا دادەنەوێنین و هەمیشە بەرێزەوە یادی بەرز رادەگرین.\nگۆشەیەك لە ژیان و خەباتی شەهید خالیدی نەمر\nدەردی داگیركەرانی نیشتمانی خۆشەویستمان كوردستانی ئازیز، دەردی دەستبەسەری گەلی كورد و ژانی ژێر چەپۆكی و چارەڕەشیی گەلەكەمان، دەردێكی ئەوەندە گرانە كە بەختكردنی گیانی شیرین لە رێی موبارزەی رزگاریی خوازانە لەو هەموو دەردو ژانەدا هەسانە لەلای رۆڵەكانی كوردستان.\nئەو خاوەن نیشتمانە خاوەن وێژدانانەی كە ئاوا لە دەست دوژمن بە ئازارن و لە ستەم بێزارن چۆن دەبێ ئەو گیانە نیوە گیانەو ئەو ژیانە پڕ لە دەردو ژانەیان نەكەنە ئاوری بێ ئەمان بۆ گیانی دوژمنان؟ وە ئەو دوژمنانەی بە ناڕەوا ژیانیان لە خاوەن ماڵ و نیشتمانان تاڵ كردوە، ژین لەوانیش تاڵ بێ. ئەوە حەقی ستەم لێكراوانە كە دژ بە ستەمگەران بیكەن.\nگەر بێیە لای رۆڵەكانی كوردستانی داگیركراو لە هەموو لایەنێكەوە، گیان بایەخێكی نیە لە رێی ئامانجی پیرۆزدا كە تۆڵە ساندنە لە ستەمگەر و پاشان راونانیەتی لە كوردستانی خۆشەویست و ئازیز. گیان لە رێی خەبات و موبارزەدا بایەخی نیە لای ئەو رۆڵە دڵ زیندووانەی كوردستان. بەڵێ هیچ رۆڵەیێكی كوردستان كە هەستی مرۆڤایەتی زیندوو بێ كە زۆربەی رۆڵەكانی وان، دەربەست بە گیانی خۆی نیە بەڵام لەگەڵ ئەوەدا، هەر كام لە رووی فیداكاری و ئیسارەوە، گیانی هەڤاڵانی خۆی لا عەزیزە و حەز دەكا گیانی خۆی سوپەری گیانی وان و خوێنی خۆی بكا بە دێڕكێشی ژیانیان، هەڤاڵانیان بمێنن بە سەربەرزی و سەركەوتوویی. خۆی بمرێ و هەڤاڵانی خۆش بن. هەر بۆیە مەرگی هەركام لە رۆڵەكانی كوردستان لە دڵی هەڤاڵاندا بەژانە، كە دەزانن خەبات و موبارزە بەبێ خۆین نابێ.\nجا لێ گەڕێ و مەپرسە مەرگی هێندێ لە هەڤاڵان چەندە بەژانە. مەرگی ئەو هەڤاڵانەی كە هەموو وجودیان دڵسۆزی و خزمەت و ماندوویی بۆ شۆرش و شۆرشگێڕانە. بێ ئەوە كە قازانجی خۆیان لەبەر چاوبگرن وە بێ ئەوەی كینە لە هەڤالانیان لە دڵ بگرن. دەزانی چەندە مەرگیان بەژانە و چەندە مەرگیان بۆ شۆرش بەزیانە؟\nبەڵێ كوردستان رۆڵەی وا مەرگ بەژانی زۆرن كە كەلەبەریان پڕنابێتەوە مەگەر بە سەركەوتن. سازمانی خەباتی خوێناوی زۆری رۆڵەی هەرە بەنرخی ئاوای پێشكەش بە خەباتی كوردستان كردووە. دژمنی داگیركەر كە لە جەنگی داسەپاودا ناگاتە ئامانجی، لە رێگەی ترۆر و رەشەكوژی هەوڵ دەدا بۆ زەربەتدان لە كادرە بە كەڵكەكانی شۆڕش وە ئەو بەرنامە نا ئینسانی و ترسنۆكانەیەی لەگەڵ ئەندامە دڵسۆزەكان و لە كڵدەرهاتووەكانی شۆڕشی كوردستان بەكار هێناوە.\nكاك خالیدی حەسەن نژاد كوڕی مەلا عەبدوڵا لە ساڵی 1342دا لە شاری سەقز لە بنەماڵەیێكی هەژاردا لەدایك بوو. لە حەوت ساڵیدا چووە مەدرەسەو تا سێی راهنمایی دەرسی خوێند. لە دوای شۆرشی گەلانی ئێران، بە هۆی هێرشی نامەردانەی هێزە سەركوتگەرەكانی رژێمی خومەینیەوە بۆ سەر كوردستان نەی توانی درێژە بە خوێندنەكەی بدا. وەك رۆڵە بەهەست و دڵپاك و شەرەف پەرەستەكانی تری كوردستان پاییزی 1358 هاتە ناو ریزی پێشمەرگایەتی دەفتەری مامۆستا شێخ عیزەدینەوە. لەگەڵ پێكهاتنی سازمانی خەبات وێڕای هەڤاڵانی لەناو دەفتەردا هاتە سازمانی خەباتەوە وە بوو بە ئەندامێكی باوەر پێ كراو لە سازماندا و درێژەی بە كاری شۆرش دا بەو پەڕی پاكی تێ كۆشاوە كە جێی رەزامەندیی دڵسۆزانی سازمانی خەبات بوو.\nكاك خالید سەقزی بە هۆی پاكی و شیاویی خۆیەوە پلەی سەردەكەوت تا لە كۆنگرەی دووهەمی سازماندا بوو بە ئەندامی دەفتەری سیاسی. كاك خالید لەگەڵ ئەوەش دا كە لاوێكی بەغیرەت و بەجەرگ بوو، لەبەر نیهایەتی پاكی و درووستكاریی زۆرتری كاری لە بەشی دارایی و تەداروكاتی سازماندا پێ دەسپێردرا. لە پاكی و دروست كاری دا كەم وێنە بوو، وە لە بەهاری ئەم ساڵ دا بوو بە بەرپرسی كۆمیسیۆنی كۆمەڵایەتی. كاك خالید ئینسانێكی حەواوە و رووخۆش و دڵپاك بووە، جوێ لەوە لە كاری خۆیدا زۆر موقەرەراتی و جیددی و خۆشەویستی عام بوو. كاك خالید جوێ لەو كارە سازمانیانە كە گوترا لە جەولەی پێشمەرگەدا بەشداری دەكرد و لەو سەنگەرەشدا بە ئەوپەری ئیمان بە رێبازی سازمان و شۆرشە رەواكەی كوردستانی لە خۆی نیشان دا.\nبەداخێكی گرانەوە ئەو رۆڵە بەنرخەی گەل، ئەو قارەمانە بە ئیمانەی سەنگەری سازمانی خەبات، لە شەوی سێ شەممە 8 لەسەر 9ی گەلاوێژی 1371 بە دەستی عەوامیلی رژێمی ئێران لە ناو شاری رانیەی كوردستانی عێراق دا شەهید كرا و چووە ریزی كاروانی شەهیدانی گەلەوە.\nلەیادی 27مین ساڵرۆژی شەهیدكرانی بەناحەقی شەهیدی سەركردە شەهید خالید حەسەن نژاد، سڵاو و درود دەنێرین بۆ گیانی پاكی ئەو شەهیدە و تێكڕای شەهیدە قارەمانەكانی سازمانی خەباتی كوردستانی ئێران\nڕێکه‌وت: 2019-08-11 20:30:08


html formulier voor updaten sql database met php دیزاینی پێشوو نووسه‌ران  سیاسی ئه‌زمونی‌خه‌بات\nوتووێژ فارسی پێوه‌ندی کوردی ناکۆک لە ئوروپا!؟\nکۆمەڵەی خوێندکارانی کورد لە ئوروپا KS\nکە ساڵی ١٩٥٦ لە بەڕلین- ئاڵمانی ڕۆژئاوا، بە دەستپێشخەری عیسمەت شەریف وانلی و عەبدوڵرەحمان قاسملو، دامەزرا و بە خێرایی لە ناو لاوان و خوێندکارانی چەپ، ڕوخسارێکی جیهانی پەیدا کرد، سیمای یەکگرتووی کورد لە ئوروپا بوو!\n، پاش کۆتایی شەڕی دووهەمی جیهانی،کە هاوکات بوو لە گەڵ دێموکراتیزەکردنی ئوروپا و پەرەساندنی بیری ئاشتیخوازیی و مافخوازیی ، ژیرانەترین سیاسەتی کورد و حزبەکانی بوو. مستەفا بارزانی ئەم ڕێکخراوەیەی بە باڵوێزخانەی کورد دەزانی کە لە کۆی خوێندکارانی هەر چوارپارچەی کوردستان پێکهاتبوو. ئەم یەکگرتنە ڕووداوێکی دەگمەن لە ناو میللەت و وڵاتێکی پارچە پارچەکراودا بوو! کۆمەڵەی خوێندکاران ڕێگای بۆ بەشداری نووسەر و شاعیر و هونەرمەندانی کورد وەکو هەژار موکریانی، ئەنوەر قەرەداخی، قادر دیلان و کەسانی تر لە فستیواڵ و سمینار و بۆنەکانی جیهانی لاوان و خوێندکاران لە دەیەکانی ٦٠، ٧٠، ٨٠ هەموار کرد، کە پیشتر ئیمکانی وا بۆ کورد نەڕەخسابوو! شەش ساڵ دواتر کنفدراسیون (خوێندکارانی ئێرانی) دامەزرا،کە خوێندکاری کوردی ڕۆژهەڵاتی کوردستانیش تێیدا چالاک بوون. لە قاودانی سیاسەت و ئاکاری ڕژیمەکانی ئەو چوار وڵاتە دەرحەق بە کورد، لە قاودانی بارودۆخی زیندانیانی سیاسی کورد لە زیندانەکان، پشگیریی لە زیندانیانی سیاسی کوردی ئەو سەردەمە وەک غەنی بلووریان، عەزیز یۆسفی و کەسانی تر لە ڕێگای KSSE و ڕێکخراوی کۆنفیدراسیۆنی خوێندکارانی ئێرانی، سازدانی خۆپیشاندان و گرتنی بالوێزخانەکانی ئێران و عێراق بۆ ئاگادارکردنەوەی خەڵک و مێدیا و لایەنەکانی سیاسی، هەمووی بەرهەمی کاری باڵوێزخانەی یەکگرتووی کورد لە ئوروپا بوو.\nپەیمانی ئەلجەزایر لە نێوان ئێران و عێراق ساڵی ١٩٧٥، باڵوێزخانەکەی بارزانی وێران کردو ڕووی ڕاستەقینەی جوڵانەوەی کورد و ڕابەرانی دەرخست و ناکۆکی گەڕاندەوە ناو کۆمەڵگا و جوڵانەوەی کورد! پارتی دێموکراتی کوردستان لەبەریەک ترازا، کۆمەڵەی خوێندکارانی کورد لە ئوروپا کرا بە سێ کوتەوە!:"\nکۆمەڵەی خوێندکارانی کورد لە ئەوروپا مەڵبەندی بەرلین سەر بە پارتی، کۆمەڵەی خوێندکارانی کوردستان لە دەرەوەی وڵات سەر بە یەکیەتی نیشتمانی، کۆمەڵەی خوێندکارانی کورد لە ئوروپا مەڵبەندی پراگ سەر بە حزبی شیوعی عێراق". هەر لە ساڵی١٩٧٥ کنفدراسیونی خوێندکارانی ئێرانی وەک کۆمەڵەی خوێنکارانی کورد، کرایە چەند پارچە و هەر پارچە لە گەڵ حزبەکەی خۆی گرێدرایەوە و ڕێکخراوێکی سیاسی کە قورسایی گرنگی بە دژی ڕژیمی شای ئێران پەیدا کردبوو، لەبەر یەک هەڵوەشایەوە و ساڵی١٩٧٩ ئەندامانی چەپی ئەم ڕێکخراوەیە کە سەر بە تەیفی (سێ جیهانی، مائۆئیست، توودە و چریک فەدائی) بوون، لە گەڕانەوە بۆ ئێران ناکۆکی نێوان خۆیان بردەوە بۆ وڵاتەکەیان، کە ئەوە ئەندامانی کوردی ئەم ڕێکخراوەیەشی دەگرتەوە!\nسەلاح شەمس بورهان، ئەندامی پێشووی کۆنفدراسیۆن لە سمینار و کۆبوونەوەکان لە بۆکان و مەهاباد، ڕووی لە سەر کەسایەتی و سیاسەت و ئاکاری عەبدوڵڕەحمان قاسملو بە پێی ناسینی خۆی لە دەرەوەی وڵات، دادەماڵی کە بووە هۆی تیرۆرکردنی! سازمانی پەیکار بە هەمان شێوە حزبی دێموکراتی کوردستانی ئێرانی خستبووە ژێر ڕەخنە و پروپاگەندە، کە بووە هۆی تیرۆرکردنی چەند لە ئەندامانی بە دەستی پێشمەرگەکانی حزبی دێموکراتی کوردستانی ئێران لە شاری بۆکان. ناکۆکی نێوان حزبی دێموکرات و پەیڕەوانی کۆنگرەی چواری ئەم حزبە، ناکۆکی نێوان حزبی دێموکراتی کوردستانی ئێران و ڕێکخراوی فەدائییەکانی خەڵکی ئێران- ئەکسەریەت، تیرۆری ئەندامانی ئەم دوو ڕێکخراوەی لێکەوتەوە و پاش ئەم ڕووداوانە، شەڕی کۆمەڵەی زەحمەتکێشانی کوردستانی ئێران و حزبی دێموکراتی کوردستانی ئێران ڕوخسارێکی نوێی لە تیرۆر نیشان دا،کە تا ئەو کاتە نەبیندرابوو.\nبەم چەشنە، ناکۆکی نێوان کەسان و کۆمەڵە کەس، کرایە مایەی "فکریی- سیاسی- حزبی- تەشکیلاتی" بۆ کووشتنی مرۆڤی سیاسی بە دەستی مرۆڤی سیاسی"، "کووشتنی نوخبەی سیاسی بە دەستی نوخبەی سیاسی"،"کووشتنی پێشڕەوی سیاسی بە دەستی پێشڕەوی سیاسی" کە ئیدعای ئازادکردنی خەڵک و میللەت" لە بەرنامەیاندا تۆمار کرا بوو. ئەم ڕووداوانە ڕەنگدانەوەی ئیدەی جیاوازی سیاسی نێوان کەسان و حزبەکان نەبوو، ڕەهاکردنی ئێنێرژیی "زۆردارانە" و نیشاندانی "زۆردارپەروەر"ی لە ناو کۆمەڵگا و بنەماڵەکان بوو، کە مێژوویەکی چەند هەزارساڵانەی لە پشت بوو، کە بە پڕانی لە کەسایەتی مرۆڤەکان بە خەستی ڕەنگی داوەتەوە و سەرجەم سیاسەتی حزبەکانی کوردی پێ پێناسە دەکرێ!\nتێکشکانی "خەبات" لە باشوور ساڵی١٩٧٥ و ڕۆژهەڵات ساڵی١٩٨٢، شەپۆلێکی بەرینی کۆچکردن بۆ ئوروپای وەڕێخست و ناکۆکییەکان سەر لەنوێ گەڕاندرانەوە بۆ ئوروپا! ڕێستۆرانی دانشگاکانی فرانکفۆرت، گیسن، ماینز و بەڕلین لە ئاڵمان، ببوون بە مەیدانی کێبەرکێ و ناکۆکی و تەنانەت شەڕ! کۆمەڵەی خوێندکارانی سەر بە پارتی کە چەند لە بەرپرسانیان لە فرانکفۆرت بوون ، لە گەڵ هەر دوو کۆمەڵەی خوێندکاریی و حزبەکانی باشوور و ڕۆژهەڵات ناکۆک بوون. تاکە بەرپرسی حزبی دێموکراتی کوردستانی ئێران، کە خۆی خوێندکار بوو، هەفتەی جارێک بڵاوکراوەکانی حزبی لە ڕێستورانی دانشگای فرانکفۆرت بە دزیی دەگەیاندە دەستی ئەو کەسانەی کە دەیانیناسی. ئەم دوو حزبە(پارتی باشوور و دێموکراتی ڕۆژهەڵات) بە تووندی لە گەڵ یەک ناکۆک بوون. لایەنگرانی کۆمەڵەی زەحمەتکیشان و حزبە چەپەکانی ئێرانی هاوپەیمانی کۆمەڵە(کە لە کوردستان ببوونە لایەنێکی ناکۆکییەکانی دەیەی هەشتا لە ناو کوردەکان)، دژی هەردوو حزبی دێموکراتی کوردستانی ئێران و پارتی دێموکراتی کوردستان عێراق بوون، ئەوان لە فرانکفورت و گیسن و ماینز چالاک بوون و لە گەڵ کۆمەڵەی خوێندکارانی سەر بە یەکیەتی نیشتمانی"ئاکسا" پێوەندیان هەبوو. لە شاری کۆلن چەند دەزگای سەر بە حزبەکانی باکوور، پارتی سوسیالیست، پارتی دێموکرات، حزبی ڕزگاری لە ژێر ناوی کۆمکار، کاکادێکا و جێڤاتا کورد،بە بێ هاوکاری یەکتر چالاکیان دەنوواند. هەر لەو شارە لایەنگرانی حزبی شیوعی عێراق کە بەرپرسەکەیان کورد و ئەندامی کۆمەڵەی خوێندکارانی کورد لە ئوروپا مەڵبەندی پراگ بوو، هیچ پێوەندی لە گەڵ دوو کۆمەڵە خوێندکارییەکەی سەر بە پارتی و یەکیەتی نەبوو.\nتەنیا دەزگای بەناو دوور لە حزبەکان، ئەنستیتۆی کورد لە شاری بۆن پایتەختی ئاڵمان بوو، کە لە لایەن حزب و دەزگاکانی ئاڵمانەوە، پشتیوانی ماڵی دەکرا و دوو کوردی باکوور و ڕۆژهەڵات بەرپرسی یەکەم و دووهەمی بوون. بەرپرسی یەکەم ساڵی١٩٨٧ بە هۆی دزیی و حەیف ومەیلکردنی پارە خسترابووە زیندان. ئەوان "ئینجیل"یان کردبووە کوردی و پارەیەکی زۆریان بۆ خەرج کردبوو. ئەنستیتۆی کورد لە بەر ناکۆکی و کێبەرکێی نێوان حزبەکانی باکوور لەمەڕ داگیرکردنی، لە لایەن دەزگاکانی ئاڵمانەوە بۆ هەمیشە دەخرا.\nلەم بارودۆخەدا کۆمەڵەی خوێندکارانی کورد لە ئاڵمان، سەر بە مەڵبەندی پڕاگ، بە بەشداری کوردی باشوور و ڕۆژئاوا و ڕۆژهەڵات، پاییزی ساڵی ١٩٨٧ دامەزرێندرا، کە پرۆژەی هاوبەشی تەشکیلاتی حزبی شیوعی عیراق و ڕێکخراوی فەداییانی ئەکسەریەت لە ئاڵمان بوو. لە کۆنفرانسی دامەزراندنی کۆمەڵە لە شاری برێمن، بە بێ ئاگاداری پێشتر، لایەنگرانی حزبی توودەی ئێران و پەیڕەوانی کۆنگرەی چواری حزبی دێموکراتی کوردستانی ئێرانیش،کە تازە گەیشتبوونە ئاڵمان، بەشداری ئەم کۆنفرانسە کران.\nئەم ڕێکخراوەیە لە ماوەی مانگی رێبەندان و ڕەشەممەی ساڵی١٩٨٨ دوو فستیواڵی بە ناوی دووی ڕێبەندان و نەورۆز لە دانشگای کۆڵن ڕێکخست. فستیواڵی دووهەم بە هۆی کارەساتی هەڵەبجە کرا بە فستیواڵی هەڵەبجە کە لەبەر بەشداری رێکخراوی جیهانی لاوان و لایەنی سیاسی ئاڵمانی و خەڵکی وڵاتانی تری نیشتەجێی ئاڵمان، ڕواڵەتێکی سیاسی پەیدا کرد. دروشمی سەرەکی ئەم فستیواڵە یەکگرتنەوەی کۆمەڵەکانی خوێندکاری کورد و پێکهێنانی بەرەی حزبەکانی باشوور بوو. ئەم دروشمە هەر لەو ساڵەدا، جێبەجێ کرا!\nکۆنگرەی یەکگرتنەوەی کۆمەڵە خوێندکارییەکان لە پاییزی ساڵی ١٩٨٨\nبە بەشداری هەر سێ کۆمەڵەی خوێندکاریی لە بەڕلین ڕیکخرا. ئەم کۆنگرەیە لە لایەن فواد موعسوومەوە دوور لە هەر چەشنە پرێنسیپێکی دێموکراتیانە بەڕێوە دەچوو. لایەنەکانی حزبی، پێشتر هەموو شتیان بڕیبووە و کۆنگرە تەنیا دەوری فۆرماڵی بۆ پەسەندکردنی بڕیاری حزبەکان پێبەخشرا بوو. تەنانەت هەموو ئەندامانی سەرکردایەتی کۆمەڵەی یەکگرتوو لە دەرەوەی کۆنگرە دیاریی کرابوون.\nشێوەی بەڕێوبردنی کۆنگرە، پێچانەوەی کەوڵی کۆنگرە،\nهەڵس وکەوتی حزبەکان، گوێڕایەڵبوونی زۆربەی بەشداربووانی کۆنگرە بۆ حزبەکان، نە تەنیا نەبووە هۆی بوژاندنەوەی کۆنترین ڕێکخراوی خوێندکاریی کورد لە ئوروپا، بەڵکوو بووە هۆی هەڵوەشاندنەوەی. دەستەی بەڕێوەبەری ئەم رێکخراوەیە، دوای کونگرە تەنانەت بۆیان نەکرا کۆبوونەوەکانی ئاسایی خۆیان پێک بهێنن. کۆمەڵەی خوێندکارانی کورد بە بێ ڕاگەیاندن و لە بێدەنگیدا، لە ناوبردرا و ناوی لە مێژووشدا کوێر کرایەوە! پاش\nهەڵوەشانەوەی کۆمەڵەی خوێندکارانی کورد لە ئوروپا، دام و دەزگای لەو چەشنە کە لایەنەکانی کوردستانی و کوردی چوارپارچەی لە خۆ گرتبێ، بە دەگمەن بیندراوە و کۆڕوکۆمەڵە و سازییەکان لە ژێر هەر ناوێکدا سازکرابێتن، هێژێمۆنی ئەم حزب و ئەو حزبی بەسەرەوە بووە.\nخوێندکارانی باکوور کە زۆربەیان منداڵانی ئەو کرێکارانە بوون کە پاش کۆتایی شەڕی دووهەمی جیهانی وەک کرێکار هاوردرابوونە ئاڵمان، لە دەیەی هەشتا و نەود، رێگایان کەوتە زانستگاکان. کۆمەڵێک لەو لاوانە بەر لە بوون بە ئەندامی پارتی کرێکارانی کوردستان لە ساڵی١٩٨٦ و ٨٧، وەک جیلی پێشتر، ببوونە ئەندامی حزبی کۆمۆنیستی تورکیاو رێکخراوەکانی مارکسیست لەنینیستی تورک. ئەو ئەندامانەی پ کاکا بازنەی سەرەکی پێکهێنەرانی دام و دەزگاکانی هەمەجۆری سیاسی- فەرهەنگی- تیجاریی و مێدیایی و کۆمەڵایەتی پارتی کرێکارانی کوردستانیان لە ئاڵمان و دواتر ئوروپا پێک هێنا! ئەوان هەلیان بۆ نزیکردنەوەی پ کاکا لە بازنەی هێزەکانی چەپ و ئولترا چەپی ئاڵمان ڕەخساند، کە دواتر حزبی سەوزەکانی ئاڵمان و حزبی چەپی ئاڵمانیشی گرتەوە. پاش ڕووداوەکانی ساڵی ١٩٩٢ لە لایەن ئەندام و لایەنگرانی پ کاکا کە ئاڵۆزی فرەی خستە ناو کۆمەڵگای ئاڵمان، سەدان کەس لە ئەندامانی پارتی کرێکارانی کوردستان گیران و حزبەکەیان قەدەغە کرا و بواری کاری سیاسی بەناوی پ کاکا نەما و کەسایەتی سیاسی و حزبی ئەوان زەوت کرا و گرتنی سەرۆکی حزب و گواستنەوەی عەبدوڵا ئۆجەلان بۆ تورکیا، هێندەی تر کاری ئەوانی لە ئاڵمان ڕووبەڕووی دژواری کرد.\nلەم بارودۆخەدا سیاسەتی بوون بە ئەندام لە حزبی سەوز و دواتر حزبی چەپی ئاڵمان، لە لایەن ئەندامانی پ کە کەوە ڕەچاو کرا و ڕێگا بۆ کۆمەڵێک کەس کرایەوە ببن بە ئەندامی ناو شۆڕای شارەکان، پارلەمانی ئەیالەتەکان، پارلەمانی ئاڵمان و پەرلەمانی ئوروپا، کارێک کە پیشتر هیچ حزبێکی کوردی لە ئوروپا بۆی نەکرابوو. بە ئەندامبوونی کوردەکان لە ناو حزبەکانی ئاڵمان\nکارێکی تاکە کەسیی، ڕەنگدانەوەی هەمان تێگەیشتنی تووانەوەی نەتەوەیی و سیاسی لە حزبەکانی سەرانسەری چوار وڵاتی ئێران، عێراق، تورکیا و سوریا بوو، بەو جیاوازییەوە کە لە ئوروپا ئەوان بە ئاشکرا و نهێنی ئەندامی پارتی کرێکارانی کوردستان دەمانەوە و پێیانوابوو لەم ڕێگایەوە بۆیان دەلوێ گۆڕان بە سەر سیاسەتی ئەو حزبانە و دام و دەزگاکانی ئاڵمان بەرانبەر بە حزبەکەیان، بهێنن.\nئەم چاوەڕوانی و سیاسەتە کە لە بنەڕەتدا هەڵە بوو، دەرهاویشتنی پارتی کرێکارانی کوردستان لە لیستی تێرۆریستەکان لە ئاڵمان و ئوروپای لێنەکەوتەوە، هەڵگرتنی قەدەغە لە سەر پ کاکای لێنەکەوتەوە و هەڵگرتنی چاوەدێری دەزگاکانی ئەمنیەتی لە سەر کەسان و دەزگاکانی نزیک بە پ کاکای لێنەکەوتەوە و هیچ بوارێکی سیاسی گونجاویشی بۆ ئەوان نەڕەخساند!\nحزبەکانی ئاڵمان لە هەڵبژاردنەکاندا نیزیک چوار سەد هەزار(تەخمین دەکرێ) دەنگی کوردەکان وەردەگرن و کۆمەڵێک کوردیش کە ژمارەیان زۆر نییە، لێرەو و لەوێ هەڵدەبژێردرێن. ئەم کەسانە دەبێ گوێڕایەڵی سیاسەت و ئەمر ونەهی ئەو حزبانە بن کە بوونەتە ئەندامی، هەر وەک چۆن لە چوار وڵاتی ئێران و عێڕاق و تورکیا و سوریاش، وابووە. هیچ حزبێکی ئەو چوار وڵاتە و حزبەکانی ئوروپا، بەرژەوەندی حزب و وڵاتەکەیان لە گەڵ بەرژەوەندی ئەو کەسانە و میللەتەکەیان گرێ نادەن. بە پێچەوانە ئەم کەسانە دەبێ بەرژەوەندی تاکە کەسی خۆیان لە گەڵ بەرژەوەندی ئەو حزبانە و ئەو وڵاتانە، گرێ بدەن، کە دەتوانێ دژ بە بەرژەوەندی میللەتەکەی خۆیان تەواو بێ!\nناکۆکی ناو کوردەکان و پەیڕەوکردنی سیاسەتی چەوت و هەڵە لە ئوروپا (کە ئەوەیان باسێکی تایبەت هەڵدەگرێ) هێزو وزەی کوردەکانی بە فیڕۆ داوە و ئەو بوارەی نەڕەخساندووە کە کورد قورسایی سیاسی- کۆمەڵایەتی- ئابووری- فەرهەنگی پەیدا بکات. ئەمڕۆ لە ئوروپا و ئاڵمان هیچ ڕێکخراو و دام ودەزگایەکی کوردستانی بوونی نییە، هەرچەند سەدان کۆڕو کۆمەڵ بە ناوی کوردەوە ساز کراون!\nحزب و ئیلیتی "سیاسی" کورد عاملی سەرەکی چەند بەرەکی بوون و هەن، تاکی کورد یەخسیریی تێگەیشتن و فەرهەنگی پڕ لە ناکۆکی و پەروەردەی کۆمەڵگایەکی ناتەبایە، کە بە درێژایی مێژوو، ریفۆرمی فکریی، ئایینی، فەرهەنگی، سیاسی بەخۆیەوە نە بینیوە. تاکەکان لە زیندانی کۆمەڵگا و فەرهەنگ و تێگەیشتنی پڕ لە ناکۆکی، نادێموکرات و پاوانخوازدا بار دێن! سەرۆکی بنەماڵە، تایەفە، عەشیرە ، دەوەر و وڵات،بەرهەمی ناتەبایین، کە بە هەزار داوی دیار و نادیارەوە، گرێدراوی ژێردەستەکانی خۆیانن.\nبەردەوام نەمانەوەی پرۆژەکانی وەک کۆمەڵەی خوێندکارانی کورد، بەرەی نیشتمانی باشوور، هەیئەتی نوێنەرایەتی خەڵکی کورد و پرۆژەی لەو چەشنە، بەرهەمی کەسایەتی تاک و کۆی کۆمەڵگای کوردستانە کە ئەوەش گرێدراوی مەیل و تێگەیشتن و تاقیکردنەوەکانی مێژووییە، کە بەردەوام خۆی لە تێکشکاندنەکاندا دەبینێتەوە و ئەوەش ڕەوانی مرۆڤی کورد لە چەنبەرەی خۆیدا دەهێڵێتەوە. ڕەهابوون لەم بازنەی "شەیتان!؟"یە، بە بێ ویست و مەیلی "ئاگاهانە" کە چوونە ناو پرۆسەی "وەلانان و وەرگرتن"ە، سەر ناگرێ! مرۆڤی کورد لە ژێر ئەزموونی تێکشکانەکاندا ماوەتەوە و خۆی لەو ئەزموونەدا دووبارە دەکاتەوە، نەک لە ئەزموونی تێگەیشتن و ویستن!\nگۆڕانکارییەکانی جیهانی کە زۆر بە خێرایی ڕوودەدەن، دوا سەنگەری یەکگرتووی کورد کە بنەماڵەیە و ترادسیۆنی هەزاران ساڵەی لە پشتە، دەڕمێنێ و کۆمەڵگای کورد بەرەو قەیرانی زۆرتر دەکێشێ. ڕەوی بە کۆمەڵی کوردان بەرەو ڕۆژئاوا ئەم پرۆسەیە خێراتر دەکات و بنەمای فکریی- سیاسی- ئیدئۆلۆژیک- ئایینی- زمانی- فەرهەنگی لە دەرەوە و لە ژوورەوە، زۆرتر لەوەی ببنە مەبنای یەکگرتن، دەبنە عاملی ناکۆکی، ئەوە حزب و سازی کوردیش دەگرێتەوە!\nئەو حزبانەی کە ئەمڕۆ بە ناوی کورد سیاسەت دەکەن و ئەو کۆڕ و کۆمەڵانەش کە لە ئوروپا ڕۆژانە ساز دەکرێن و هەڵوە دەوەشێندرێنەوە، نیشاندەری بینایەکی داڕوخاوی فکریی، ئایینی، سیاسی، کۆمەڵایەتی، مەعریفەتی و فەرهەنگین(ئەم باسە لە وتارێکی دیکەدا ڕوون دەکرێتەوە)! شەست و یەک ساڵ بەر لە ئێستا کۆمەڵێک کورد کە ژمارەیان زۆر نەبوو، بوونە دەنگی یەکگرتووی کورد لە ئوروپا. ئەمڕۆ بە بوونی ملیۆن کورد، ئەو دەنگە یەکگرتووە لە ئوروپا نابیسترێ و کورد خاوەنی سیمای یەکگرتوو نییە. گەر حزبەکانی کورد دێموکرات بایەن و پاوانخواز نەبایەن، جیاوازییەکانی سیاسی و ناسیاسییان بە دیاکۆگ چارەسەر دەکرد! بنەمای پڕ لە ناکۆکی کۆمەڵگای کورد، نیازی بە تێگەیشتن و ئاکاریی دێموکراتیک هەیە، بۆ ئەوەی داهاتوو جیاواز لە ڕابووردو بێ، ئەوەش لە ویستی گۆڕینەوە دەست پێدەکا! گۆڕینی تێگەیشتن و تاقیکردنەوەیەکی بە مێژوو کراو!\nڕەشەمەی ٢٠١٧ بۆ پێوەندیی:\nhelwist@gmail.com هه‌ر بابه‌تێک له لایه‌کی دیکه بڵاو بکرێته‌وه له هه‌ڵوێست دا ئارشیڤ ناکرێت Copyright © 2004-2010 Helwist.com


جێمی كارته‌ر ده‌ڵێت حه‌ماس ئاماده‌یه ڕێـكه‌وتنێـكی ئاشتی له‌گه‌ڵ ئیسرائیلدا په‌سه‌ند بكات\nی مانگی چوار ٢١, ٢٠٠٨\nسه‌رۆكی پـێشـووی ئه‌مریكا جێمی كارته‌ر ده‌ڵێت ڕێبه‌رانی گروپی چه‌كداری حه‌ماسی فه‌له‌سـتینی پـێـیان ڕاگه‌یاندووه ئه‌وان به ڕێـكه‌وتنێـكی ئاشـتی له‌گه‌ڵ ئیسـرائیلدا ڕازی ده‌بن ئه‌گه‌ر هاتوو ئه‌و ڕێـكه‌وتنه له ڕێفراندۆمێـكدا له لایه‌ن گه‌لی فه‌ڵه‌سـتینیـیه‌وه په‌سه‌ند بكرێت.\nبه‌ڕێز كارته‌ر ڕۆژی دووشه‌ممه له ئۆرشه‌لیم گوتی حه‌ماس كار بۆ تێـكدانی هه‌وڵه‌كانی سه‌رۆكی فه‌له‌سـتینیـیه‌كان مه‌حمود عه‌باس ناكات له دانوسـتاندنه‌كانی له‌گه‌ڵ ئیسرائیلدا بۆ گه‌یشتن به ڕێـكه‌وتنێـك.\nشـایانی باسه حه‌ماس ڕكه‌به‌ری كۆمه‌ڵی فه‌تحی سه‌ر به به‌ڕێز مه‌حمود عه‌باسه.\nجێمی كارته‌ر له میانه‌ی سه‌ردانێـكدا بۆ ڕۆژهه‌ڵاتی ناوه‌ڕاست له‌گه‌ڵ ڕێبه‌رانی حه‌ماس له میسر و سوریا كۆبۆوه. ئیسرائیل و ئه‌مریكا ڕه‌خنه‌یان له به‌ڕێز كارته‌ر گرت له‌سه‌ر كۆبوونه‌وه‌ی له‌گه‌ڵ ڕێبه‌رای حه‌ماس كه هه‌ردوو وڵات ئه‌و گروپه به ڕێـكخراوێـكی تێرۆریسـتی داده‌نێن.\nله دواترین كرداری توندوتیژیش له‌و هه‌رێمه سه‌ربازانی ئیسرائیلی له شه‌ڕ و پـێـكدادانێـكدا له باكوری غه‌ززه چه‌كدارێـكی حه‌ماسـیان كوشـت.


لەدوای نان خواردن خۆت لەمانە بەدووربگرە - Yeane.Org ماڵپەری یانی\nچەندین خوو ھەیە کە رۆژانە دووبارەیان دەکەینەوە و ناتوانین وازی لێبھێنین، بەڵام دوای نان خواردن نابێت ھەندێک کار بکەیت چونکە زیان بە تەندرووستیت دەگەیەنێت.\nئەو خووە زیانبەخشانەش بریتین لەمانە:\n-خواردنەوەی چا دەتوانێت پرۆسەی ھەرس تێکبدات و نابێت دوای نان خواردن دەستبەجێ بخوورێتەوە و بڕێکی زۆر ترشی تێدایە کە وەرگرتنی ماددەی ئاسن تێکدەدات.\n-خواردنی میوە دوای نان خواردن دەبێتەھۆی غازات و خاوبوونەوەی پرۆسەی ھەرس و پێویستە دوای ٢ کاتژمێر بخوورێت.\n-مەلەکردن دوای نان خواردن یان ھەر راھێنانێک زیانبەخشە، چونکە دەکرێت ئەندامەکانی ھەرس زیانیان پێ بگات و لاواز ببن.\n-خەوتنی راستەوخۆ دوای نان خواردن تووشی ھەوکردنی ریخۆڵەت دەکات و ھەرس تێکدەدات.\n-پیاسەکردن دوای نان خواردن دەتوانێت ھەرس لاواز بکات و ناھێڵێت گەدە و ریخۆڵە بەباشی ھەموو ماددە خۆراکییەکان ھەڵبمژن.


◄ ئەنجام: 225 تۆمار دۆزرایەوە، لاپەڕە 1 لە 23 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\n🔤 ئاگرزمان وشە و دەستەواژە\n📅 کاتی تۆمارکردن Feb 18 2019 10:29PM\nئاژاوە چی  [ زۆرتر... 👁] ✖ ✖ 0 1 ✔ 88% ✍ ز.س. 18-2-2019 22:29:12\n🔤 ئەزمان وشە و دەستەواژە\n📅 کاتی تۆمارکردن Jan 5 2019 11:13AM\nئازمین، ئاستموو، ئاسمان، ئاسمن، ئاسمین، ئاسمێن، ئا [ زۆرتر... 👁] ✖ ✖ ✖ 0 1 ✔ 72% ✍ ز.س. 5-1-2019 11:13:20\n🔤 ئەزمانخوەش وشە و دەستەواژە\n📅 کاتی تۆمارکردن Jan 30 2019 9:13PM\nئەزمانخوەش، پیازپاک کەر، پێڕامووس، تووتار، تەڕدەم [ زۆرتر... 👁] ✖ ✖ ✖ 0 1 ✔ 82% ✍ ز.س. 30-1-2019 21:13:08\n🔤 ئەزمانڕەش وشە و دەستەواژە\n📅 کاتی تۆمارکردن Feb 3 2019 8:11AM\nئەزمانڕەش، ئەوەی بەقسەی ناخۆشوپیس خەڵک تووڕە [ زۆرتر... 👁] ✖ ✖ ✖ 0 1 ✔ 82% ✍ ز.س. 3-2-2019 8:11:37\n🔤 ئەزمانی وشە و دەستەواژە\n📅 کاتی تۆمارکردن Jan 12 2019 8:43PM\nئاسمانی، ئەزمانی، ئەزمینی، حاسمانی، حەوایی، عاسمان [ زۆرتر... 👁] ✖ ✖ ✖ 0 1 ✔ 68% ✍ ز.س. 12-1-2019 20:43:11\n🔤 ئەزمانەکان وشە و دەستەواژە\n📅 کاتی تۆمارکردن Jan 24 2019 4:14PM\nکۆی(لسان)، ئەزمانەکان، زمانەکان، زمانگەل، زوانێ، ا [ زۆرتر... 👁] ✖ ✖ ✖ 0 1 ✔ 68% ✍ ز.س. 24-1-2019 16:14:15\n🔤 ئەم(بەزمانی منداڵانە) وشە و دەستەواژە\n📅 کاتی تۆمارکردن Jun 3 2019 11:19AM\n1- : تڕشک، خۆرشت، خوڕشت، خۆرشتی گرار، خوەرش، [ زۆرتر... 👁] ✖ ✖ ✖ 0 1 ✔ 88% ✍ ز.س. 3-6-2019 11:19:23\n🔤 ئەوەینەتوانێ بەزمانی عەرەبی قسان بکا وشە و دەستەواژە\n📅 کاتی تۆمارکردن Jan 21 2019 8:54PM\nئەوەینەتوانێ بەزمانی عەرەبی قسان بکا، بێدەموپل [ زۆرتر... 👁] ✖ ✖ ✖ 0 1 ✔ 68% ✍ ز.س. 21-1-2019 20:54:04\n🔤 بازمان وشە و دەستەواژە\n... [ زۆرتر... 👁] ✖ ✖ ✖ 0 0 ✔ 72% ✍ هـ.ب. 10-1-2011 14:29:17\n🔤 بازماندن وشە و دەستەواژە\n📅 کاتی تۆمارکردن Jan 27 2019 10:13PM\nبازگشتن، ئامانەوە، ئامایوە، ئەوەئامای، ئەوەگێڵای، [ زۆرتر... 👁] ✖ ✖ ✖ 0 1 ✔ 82% ✍ ز.س. 27-1-2019 22:13:15


لێداوانێکی نانسی پلوسی چاووش ئوغلو مارەنگاز دەکات - SAHAR KURDISH (Sorani)\nلێداوانێکی نانسی پلوسی چاووش ئوغلو مارەنگاز دەکات\nئه‌یلوول 25, 2020 17:01 Asia/Tehran\nچاووش ئوغلو لە وەڵامی وتەیەکی سەرۆکی کۆنگرێسی ئەمریکا ڕایگەیاند: پلوسی شتێکی مەترسیدارە بۆ سەر دیموکراسیەتی ئەمریکا.\nدوای لێدوانێکی «نانسی پلوسی» سەرۆکی کۆنگرێسی ئەمریکا لەنێو کۆڕی نوێنەرانی وڵاتەکەی، «مەلود چاووش ئوغلو» وەزیری دەرەوەی تورکیاش هێرشی کردە سەر ناوبراوو ڕایگەیاند، پلوسی شتێکی مەترسیدارە بۆ سەر دیموکراسیەتی ئەمریکا.\nپێشترنانسی پلوسی سەرۆکی کۆنگرێسی ئەمریکا لە پەیامێکدا کە ئاراستەی ترەمپی کردبوو رایگەیاند: دەزانین ترەمپ بە کێ سەرسامە، بە ڤلادیمێر پۆتین، بە کیم جۆنگ ئون و بە ئەردۆغان،. بەڵام جەنابی سەرۆک ئەوەتان وەبیردێنمەوە کە ئێوە لە ئەمریکای دیموکراتدان نەک کۆریای باکور، روسیا، تورکیا و یان سعودیە.\nلە وەڵامی ئەو وتەیەی پلوسی دا، «مەولود چاووش ئوغلو»ش لە هەژماری تایبەتی خۆی لە تۆڕی کۆمەڵایەتی تویتەر نوسیویەتی : بەرزبوونەوەی کەسێکی نەزانی وەک نانسی پیلۆسی بۆ پۆستی سەرۆکی کۆنگرێسی ئەمریکا، شتێکی مەترسیدارە بۆ دیموکراسیەتی خودی ئەمریکا، فێرت دەکەین چۆن رێز لە ئیرادەی گەلی تورکیا بگریت.\nمەولود چاووش ئوغلو\nسزادرانی کارمەندێکی کۆنسولخانەی ئەمریکا لە ئەستەمۆڵ\nلە تورکیا سەرۆک شارەوانییەکی کوردی دیکە سزای زیندانی بۆ دەرکرا\nنەیارەتیی ئیسرائیل لەگەڵ بانگێشتنەکەی تورکیا بۆ بایکۆت کردنی کەل و پەلی چێکراوی فەرەنسا


11/8/2019 11:46:51 AM\n8505 جار خوێندراوەتەوە\nخۆپیشاندانەکانی عیراق وەکو لوبنان، سەرھەڵدانی خۆڕسک و راستەقینەن، دەستی کەسیان لە پشتەوە نیە. نموونەیان لە مێژووی نوێ و کۆنى ھەردوو وڵاتدا نابینرێت. ھەردوو راپەڕینەکە، دوای کەڵەکەبوونی ئێش و ئازارونەھامەتی ساڵانێکی زۆری حوکمرانی سیستەمی موحاسەسەی تایەفی دێن.\nوەکو لە مەعنەویات وئیرادەی گەنجانی شۆڕشگێرو گەورە بوونی خۆپیشاندانەکاندا دیارە، سەرەڕای رووبەڕووبوونەوەی وەحشیانەی حەشدو حکومەتەکەی عەبدولمەھدی و، سەدان شەھیدو ھەزاران بریندار، ئەگەری پاشداکشان و دامرکاندنەوەی سەرھەڵدانەکە مەحاڵە. گەنجان بەراستی بەرەوپیلی مەرگ دەڕۆن و ھیچ باکیان بە شەھیدبوون نیە.\nئێران و بەرەی شیعە و حزبوڵا سەرھەڵدانی بەغدادو بەیروت بە موئامەرەی ئەمریکاو ئیسرائیل و سعودیە دادەنێن، لەبەرئەوەی چاوەڕواندەکرێت خۆپیشاندانەکانی عیراق دەسەڵاتی شیعەو تایەفی لە عیراق کۆتایی پێبھێنێت و، لە لوبنانیش پەڕوباڵی حزبوڵا بکات، ئەمەیش لەروی جیۆپۆلیتیکیەوە واتای شکستی پرۆژەی ھیلالی شیعی دەگەیەنێت.\nئیسرائیل بەو خۆپیشاندانانە مەترسی جیۆپۆلیتیکی گەورەی لە دەریاوە ھەتا زێ دەکەوێتەسەر. چونکە لاوازبوونی شیعە لە لوبنان و عیراق زیانی گەورە بە ئیسرائیل دەگەیەنێت، لەبەرئەوەی ئەوان ھەرگیز مەترسیان بۆسەر ئیسرائیل نەبوە.\nئەو سەرھەڵدانانە، کە دەکەونە خانەی شۆڕشەوە، مەترسین بۆ سەر بەرژەوەندیەکانی خۆرئاوا، نەک ئێران و حزبوڵاو حەشدی شەعبی. لەبەرئەوە دوای ئەوەی ھەموولایەک بە گرتنەبەری شێوازی توندوتیژیی و شەڕی ناوخۆ بێ ئومێد دەبن لە کۆتایی پێھێنانی ، ھەوڵی بەلارێدابردنی دەدەن بە ئاقاری بەرژەوەندیەکانی خۆیان..\nیەکێک لە سیناریۆکانی ھەوڵی دەستبەسەرداگرتن و بەلاڕیدابردنی خۆپیشاندانەکان بە ئاراستەی بەرژەوەندی ئەمریکاو ئێران، سیناریۆی کودەتای سەربازییە. کە لەوانەیە وەکو سیناریۆی دوا فرسەت بە ھاوکاری ھەندێک لایەن و بە ھێنانەپێشی کەسایەتیەکی سەربازی بگیرێتەبەر. چونکە سروشتی کۆمەڵگای عیراقی بە کوردیشەوە سروشتێکی گەرمەو حەزی بە پاڵەوانێتیی و شەڕو جەنگە، ھەر لەبەرئەوەیش مناڵەکانمان لە جیاتی حەلواو نوقڵ لە دوکانەکاندا (تەقە) دەکڕن. ئەو گەلە بە فیترە جەنگاوەری خودایە. لەو روانگەیەوە گەلی عیراق حەزی بەسەرۆکێکی فەرماندەیە، نەک سەرۆکێکی ئەفەندیی و کڕو بێ دەنگ.\nسەرھەڵدانەکانی عیراق و لوبنان و، گۆڕانکاریە چاوەڕوانکراوەکانی ناوچەکە لە سوریاو لیبیاو یەمەن وگشت دەوروبەرەکە، مەترسی جیۆپۆلیتیکی گەورە بۆ سەر تەواوی بەرژەوەندیەکانی خۆرئاواو ئیسرائیل و تەواوی سیستمی جیھانی و ئیقلیمی دروستدەکەن، بە تایبەت دوای ئەوەی ئەم بووژانەوە شارستانیە سەرکردەی راستەقینەی خۆی وەکو زەرورەتێکی بابەتی لێ بەرجەستە دەبێت، ئەو کاتە کار لەکار دەترازێت. لەبەر ئەوە چاوەڕواندەکرێت بە ھەموان جەنگێکی گەورە ھەر لە فوراتەوە ھەتا نیل لە ناوچەکەماندا ھەڵبگیرسێنن، دوور نیە سەعاتی سفریشیان بۆ دیاری کردبێت.


موناجاتی ماموستا حه قیقی - سوزی میحراب\nخانه/ادبیات/موناجاتی ماموستا حه قیقی\nســــۆزی میــــحڕاب Send an email ۲۷ دی ۱۳۹۲\n۲ 382 خواندن این مطلب 2 دقیقه زمان میبرد\nئیلاهی! دەزانم چ لوتفێکت لەگەڵ نواندووم\nئیلاهی! کە تۆ پەنامی.. کە تۆ تاکە هانامی.. کە تۆ فریادڕەس و جێی هیوامی، چیم داوە لە پەنا و هانا و فریادڕەسە بێدەسەڵات و لەرزۆکەکان؟! چیم داوە لە فریادڕەسە بێدەس و بێ دەسەڵاتە کان و درۆینەکان، لە پەنا لەرزۆک و ڕزیوەکان.. لە هانا بەرژەوەندیخوازەکان؟!\nپەروەردگارا! ئەرێ کەی منی بەندەی موشتاقت عابیدانە هاتوومەتە دیوانت و مێوانداریت نەکردبم؟! کەی وەک بەندەیەکی نیازمەند هانام بۆ هێناویت و پەنات نەدابم؟! کەی وەک بەندەیەکی زۆر موحتاجت داوام لێکردوویت و نیازت بەراوردە نەکردبم و خواستەکەمت بەدی نەهێنابێت؟! کەی وەک بەندەیەکی نەخۆش و بیمار، دەرد و نیازەکانم بۆ باس کردوویت و نازت نەکێشابم و تیماری دڵی بریندارمت نەکردبێ؟! کەی دڵم ڕەنجاوە و لەگەڵت کەوتبمە ڕاز و نیاز و دڵنەواییت نەکردبم و دڵی شکاومت ساڕێژ نەکردبێ؟!\nئیلاهی! کەی هەنگاوێک بەرەو ڕووت هاتووم و سەدان هەنگاو نەهاتبیت بە پێشوازیمەوە؟! کەی بستێک لە زەوی بەرز بوومەتەوە بۆ لای دیوانت و تۆش خوایانە فەرسەخێک لە ئاسمان و لە عەرشەوە نەهاتبیتە خوارەوە بۆ ئەوەی بەرزترم بکەیتەوە؟! کەی دەستە لەرزۆکەکانم بۆ لات بەرز کردوتەوە و بە دەستە پڕ لە سۆزەکانت دەستمت نەگرتبێت؟! کەی دەستی خاڵیم بەرز کردووەتەوە بۆ ئاستانەی ڕەحمەت و خەزێنەی فراوانت و پڕت نەکردبێ لە ناز و نیعمەتت؟! کەی پێویستم بە ڕوناکی بووە و ڕێگەکەمت نەکردوتە چراخان؟! کەی شتێکی باش هەبووە بۆ ژیانم و ـ تەنانەت بەبێ ئەوەی خۆم بزانم و دەرکی بکەم ـ تۆ بۆمت دەستەبەر نەکردبێت؟! کەی داوای خۆشەویستی و عیشقی تۆم کردووە و وەک تاوی باران نەتباراندووە بە سەر مەزرای وشکەوەبووی دڵ و دەروونمدا؟!\nدەسا خوایەگیان! ئەی میهرەبانی حەکیم و تەبیب و چارەسازی بێ چوون! هەرچی بەباشی دەزانی بۆ دونیا و دواڕۆژم بۆم بێنە پێش، وام لێبکە کە خۆت پێتخۆشە و دەتەوێ ئەم بەندە موحتاج و موشتاقەت بەو چەشنە بێت، بمکە بە بەندەیەکی خواناس و خواپەرست و خوادۆست حەقیقی.. ئامین.. ئامین\nباتشکر از برادر عزیز کاک علی معروفی از مهاباد بابت ارسال این مناجات\nدلی پاک یا خود مالی پاک (داستان)\n۲۹ دی ۱۳۹۲ در ۷:۳۹ قبل از ظهر\nسلاوکاک علی دستتخوش خداجزا جاکت بداتوه بیرورات قسی لسرنی\n۲۷ دی ۱۳۹۲ در ۱۱:۲۶ قبل از ظهر\nده‌ست و چاوت خش بێ کاک علی گیان! هه‌ربژی نه ناڵی خودا ئه‌جرت بداته‌وه !!!!


مایکرۆسۆفت 480$ ملیۆن لە ڕێکەوتنی سوپای ئەمریکا دەباتەوە – کەی ئای تی ئێن\nجۆراوجۆر 29, تشرینی دووه‌م 2018\nمایکرۆسۆفت 480$ ملیۆن لە ڕێکەوتنی سوپای ئەمریکا دەباتەوە\nکۆمپانیای مایکرۆسۆفت خاوەن چەندین تەکنەلۆژیای “خەیاڵ لە ڕاستی – AR”ـە لەوانەش ئامێرەکەی خۆی بە ناوی هۆلۆلێنز. هەر بەهۆی هۆلۆلێنز و تەکنەلۆژیاکانییەوە ٤8٠ ملیۆن دۆلار لە ڕێکەوتنێکیدا لەگەڵ سوپای ئەمریکا وەرگرت، ئەمەش لە پێناو ئەرک و ڕاهێنانەکانی سوپا. سوودی هۆلۆ لێنز بۆ سوپای ئەمریکا یارمەتیدانیان دەبێت لە باشترکردنی دۆزینەوە و گەیشتنیان، زووتر لە دوژمن.\nمایکرۆسۆفتیش دەربارەی سوودی هۆلۆلێنز بۆ کاری جەنگی ئاشکرای دەکات، تەکنەلۆژیای ڕاستی لە خەیاڵدا یارمەتی سەربازەکان دەدات لە زووتر بڕیاردان. ئەم ڕێکەوتنەش پەیوەندییەکانمان لەگەڵ وەزارەتی بەرگری ئەمریکا بەهێز دەکات. سوپاکانی ئەمریکا و ئیسرائیل دەمێکە ئەم تەکنەلۆژیایە بۆ ڕاهێنانی سەربازی بەکاردێنن، بەڵام لەمەودوا ئیتر دەکرێتە بواری جێبەجێکردنەوە بۆ ڕووبەڕووبوونەوە و جەنگ.\nتاگەکان مایکرۆسۆفت هەواڵ


سیستەمەكانی وەك باكتراك بۆ مەبەستی تەواو بەكار ئەهێنرێت ؟\nسەرەتا»سیسته‌م OS»لینكس»سیستەمەكانی وەك باكتراك بۆ مەبەستی تەواو بەكار ئەهێنرێت ؟\nلەلایەن halkawt mahdi لە 06/08/2017 0 Comments\nگەر بێت و تۆ ئەم بابەتەت هەڵبژاردبێت بۆ خوێندنەوە، ئەوە دڵنیام كە پێشتر گوێت لە باكتراك BackTrack و كاڵی لینوكسKali Linux بووە.\nزۆر كەس ئەو سیستەمانەی كە Linux Based یان بەكارهێناوە پێیان واببوە كە هاككەرێكی تەواون یان خەڵكی تر پێیان وابووە كە ئەوان هاككەرن. زۆر جار لە زۆر شوێن بینیومە خەڵكانێك تێرمیناڵیان Terminal بە كارهێناوە بۆ راكێشانی سەرەنجی دەوروبەر بەوەی كە كارێكی مەزن دەكەن. بەلام ئەوەی كە وای لێكردم كە پێبكەنم بە رەورویان، كەسیان شارەزاییان لە لینوكس و دابەشكراوەكانی هەر نییە. هەمووی ئەوەی دەیكەن Copy & Past كردن و نوسینی هەندێ كۆماند Command كە لە ئینترەنێتەوە هێنراوە. تەنانەت لە كۆماندانەش توانیای زیادكردنی یان كەمكردنی تایبەتمەندیەكانیان نییە.\nخەڵكانێكی زۆر پەرە بە توانیان دەدەدن بۆ بەرەو پێشچوونی خۆیان لە بابەتی سیكیوریتی، جا هی سیستەمێك یان پرۆگرمێك یان هەر شتێك كە بە دەستی مرۆڤ دارێژرابێت و خەڵكێكی زۆر بەكاری بێنێت.\nتەنانەت هەندێكیان پەنا دەبەنە بەر چەند تاقیكردنەوەیەك كە بە رەسمی دانی ئەوەیان پێ دەدنرێت كە لێكۆڵەری خۆپاراستنن. بۆ نموونە CEH ( Ethical Certified Hacker )\nزۆر شت لە بارەی سیستەمەكانی تاقیكردنەوە هەیە، كە هەرزەكاری كوردی پێی وایە كە ئەمە دروستكراوە بۆ خۆ هەڵكێشان و زەرەر دان لە خەڵكی تر. بەلام ئەمە هەڵەیە، چونكە زۆربەی كۆمپانیا جیهانیەكان پشتگیری دەكرێن لە لایەن لاب Lab یان كۆمپانیای خۆپارێزیەوە Security Companies. كە ئەمەش یارمەتیان دەدات لە پاراستنی سیستەمەكانیان لە هاككردن. كۆمپانیاكانی پاراستن هەڵدەست بە دارشتنی سكریپت جا چ بە پێرل Perl یان پایثۆن Python یان هەر زمانێكی تر بێت كە یارمەتیان بدات لە راپەراندنی كارەكانیان. وە كاتێك ئەم سكریپتانە كۆ دەكرێەوە لە سیستەمێكی وەك باكتراك، كاڵی ئەوە خەڵك وا دەزانێت كە ئەمە دروستكرا بۆ زەرەر دان لە خەڵكی تر و بۆ كاری خراپ دروستكرا.\nبەلام لەمەشدا كۆمپانیاو گروپە كوردیەكان شایستەن كاتێك هاكدەكرێن. چونكە زۆربەیان هیچ بیرۆكەیەكیان نییە لەسەر خۆ پارێزی. لە مەشدا پەنا دەبەنە بەر كۆدی ئامادە و بەكارهێنیانیان و بە بێ گوێدانە ژینگە و چۆنیەتی نوسینی كۆدەكە.\nبابەتەكانی پێشووترئه‌پڵیكه‌یشنێكی ناوازه بۆ سه‌یركردنی كه‌ناڵه ته‌له‌فزیۆنیه‌كان و وه‌رزشیه‌كان\nبابەتی دواتر داگرتنی Clash Royale بە هاک کراوی (MOD)\nFontCreator به‌رنامه‌یه‌كی نایاب بۆ درووست كردنی فۆنت\nلەلایەن Tech Eye 10/01/2017\nهه‌ریه‌ك له ئێمه رۆژانه جۆره‌ها فۆنت ئه‌بینین به چه‌ندین جۆر و شێوه و قه‌باره. زۆر…\nپرۆگرامەكانی دوای فۆرمات بە یەك كلیك دابەزینە\nلەلایەن Othman Ahmed 25/12/2016\nكۆمپیوته‌ره‌كه‌ت فۆرمات كردووه و نازانی به‌رنامه‌كانی دوای فۆرمات له كوێ په‌یدا بكه‌ی ؟ بێزار بووی…\nلەلایەن Darya ismail 28/04/2016\nزۆرێك له ئێمه زیاتر له مۆبایلێكی هۆشمه‌ندن یاخود ئایپاد و و كۆمپیوته‌ر و ئامێری هۆشمه‌ندی…\nپێداچونەوە بۆ ئه‌پڵیكه‌یشنی ئۆرگی ۲۰۱۷-باشترین ئۆرگ بۆ ئەندرۆید\nلەلایەن Tech Eye 14/08/2016\nبۆ دابه‌زاندنی ئه‌پڵیكه‌یشنه‌كه ، لێره كلیك بكه ئاماده‌كردنی : Raha Hassan\nدەتوانی لە رێگەی Gear VR ەوە لایک و شەیری ڤیدیۆیەکانی فەیسبووک بکەی\nلەلایەن Rasty Saeed 10/03/2016\nیەکێک لەو تایبەتمەندیانەی کە وا بڕیارە لە نوێکاریەکان بکرێت لەلایەن کۆمپانیای فەیسبووکەوە ئەوەیە کە بەکارهێنەرانی…


پارتی له‌گه‌ڵ كام حزب حكومه‌ت پێك ده‌هێنێت و چیان پێده‌به‌خشێت\nrekan 18/12/2018 - 16:26 بڵاوکراوەتەوە لە هەواڵ/عێراقی\nدوای چه‌ندین كۆبوونه‌وه له نێوان هه‌ره‌یه‌كه له پارتی و یه‌كێتی و گۆران بۆ پێكهێنانی كابینه‌ی نۆیه‌می حكومه‌ت، پارتی و یه‌كێتی كۆبوونه‌كه‌ی ئه‌مرۆیان ناو ناوه یه‌كه‌مین كۆبوونەوەی گفتوگۆكردن لەسەر قۆناغی پاش هەڵبژاردن! ئاماژه‌ش به‌وه ده‌كه‌ن كۆبوونه‌وه‌كان به‌رده‌وام ده‌بێت.\nبه‌پێێ زانیاریه‌كان شانده‌كه‌ی پارتی 72 كاتژمێر له له‌سلێمانی ده‌مێنێته‌وه و له‌میانه‌ی دا كۆبوونه‌وه له‌گه‌ل هه‌ریه‌كه له یه‌كێتی و گۆران ده‌كات. سه‌رباری باری حه‌زه‌كانی كۆمه‌ڵ به‌ڵام پێناچێت پارتی بیه‌وێت كۆمه‌ڵ به‌شدار پێبكات له حوكه‌مه‌ته‌كه‌ی.\nلێدوانی به‌رپرسه‌كانی كۆمه‌ڵ له‌ماوه‌ی رابردوو سه‌باره‌ت به وه‌ڵام نه‌دانه‌وه‌ی پارتی به كۆنه‌وبوونه‌وه له‌گه‌ڵی راستی ئه‌وه ده‌سه‌لمێنن كۆمه‌ڵ ئاره‌زووی به‌شداركردنه له حكومه‌ت و له له‌به‌رامبه‌ریشدا پارتی نیازی نییه به‌شداری پێبكات.\nسه‌باره‌ت به پشكی لایه‌نه‌كان له كابینه‌ی نوێ شاندەکەی پارتی بە ڕاشکاوی بۆچوونی خۆی بۆ هەرسێ سەرۆکایەتیەکە بە هه‌ردوو حزب ده‌ڵێت.\nسه‌رچاوه‌یه‌ك له نێو كۆبوونه‌وه‌كه رایگه‌یاند "پارتی پێی باشە پێش ئەوەی حکومەتی نوێی هەرێم پێکبهێنرێت، سەرۆکی هەرێم هەڵبژێردرێت". ئامانج له‌و داوایه‌ی پارتی ئه‌وه‌یه کە سەرۆکی هەرێم ڕاسپێردراوی پێکهێنانی حکومەت دەستنیشان بکات.\nسه‌باره‌ت به پشكی یه‌كێتی له سێ سه‌رۆكایه‌تیه‌كه شانده‌كه به یه‌كێتی وتوه "پۆستەکانی سەرۆکی پەرلەمان و جێگرەکانی و جێگرەکانی سەرۆکی حکومەت و جێگری سەرۆکی هەرێم پێشنیارکراون بۆ یەکێتی کە سیان لەوانە هەڵبژێرێت و بەزوترین کات وەڵامی پارتی بداتەوە".\nهه‌ر بۆ هه‌مان مه‌به‌ست به‌یانی كاتژمێر 11 شانده‌كه‌ی پارتی پێشنیاری پشكه‌كانی ده‌دات بۆ گۆران و بۆ ئه‌وه‌ی گه‌رێكیتری كۆوونه‌وه‌كانیان ده‌ست پێبكاته‌وه.


دزەپێكردنی ڤیدیۆیەكی ئابڕوبەرانەی سەرۆكی ئەمریكا\n18/07/2019 10380 جار خوێندراوه‌ته‌وه\nمیدیا جیهانییەكان گرتە ڤیدیۆیەكان لە ئەرشیفی "ئێن بی سی"ی بڵاوكردەوە، تێیدا سەرۆكی ئەمریكا دۆناڵد ترامپ دەردەكەوێت لە گفتوگۆدایە لەگەڵ ملیاردێری ئەمریكی جێفری ئیبشتاین‌و ئاماژە بۆ كچان دەكات.\nڤیدیۆكە بەرەبەیانی چوارشەممە لە ئەرشیفی "ئێن بی سی" دەرهاتووەو لە ساڵی 1992 تۆماركراوەو گوزارشتە لە ژیانی دۆناڵد ترامپ لەو كاتەدا وەك كەسایەتییەكی نوێ.\nلە ڤیدیۆكەدا چەند گرتەیەكی گەرمی دوولایەنەی نێوان ترامپ و ئەبشتاین لە ئاهەنگێكدا دەردەكەوێت، لەگەڵ ئەوەی سەرۆكی ئێستای ئەمریكا لەم دوایەدا ویستی خۆی لێ بەدور بگرێت، دوای ئەوەی فەرمانی دەستگیركردنی بۆ دەرچوو لەماوەكانی پێشوودا بە تۆمەتی دەستدرێژی سێكسی بۆ سەر كچی منداڵ.\nهەروەها لە گرتەدا ترامپ دەردەكەوێت پێدەكەنێت و سەما لەگەڵ ژمارەیەك كچی گەنجدا دەكات لە هاوینەهەواری مار لاگۆ لەویلایەتی فلۆریدای ئەمریكا.\nرۆژنامەی گاردیانی بەریتانی لەو بارەوە باسی ئەوەی كردوە لەگەڵ ئەوەی گفتوگۆكە لە كەشێكی موسیقی بەرزدا ئەنجامدراوە، بەڵام ترامپ وا دەردەكەوێت ئاماژە بۆ كچەكان بكات.\nپێش ماوەیەك و لەم مانگەدا رۆژنامەی نیویۆرك تایمز ئاشكرایكرد ملیاردێری ئەمریكی جێفری ئیبشتاین، كە پێشتر بە دەستدرێژی سێكسی بۆ سەر كچی منداڵ تۆمەتباركرابوو، بەتۆمەتی بارزگانی كردن بە مرۆڤ و بەتایبەتی كەم تەمەنەكان و قۆستنەوەیان بۆ لایەنی سێكسی دەستگیركرا.\nهەروەها رۆژنامەكە لە سەرچاوەكانییەوە گواستویەتییەوە، ناوبراو لەسەر داوای داواكاری فیدراڵی لە نیویۆرك دەستگیر كراوە.\nلەلایەكی ترەوە، كەناڵی سی بی ئێس میامی بڵاویكردەوە، ئیبشتاین لەفرۆكەخانەی نیوجیرسی دەستگیر كراوە پاش ئەوەی بە فرۆكە تایبەتەكەی لە پاریسەوە گەیشتۆتە نیویۆرك و پۆلیس هەڵیكوتاوەتە سەر باڵەخانەكەی.\nئیبشتاین لە ساڵانی 2007 و 2008 تۆمەتباركراوە بە دەستدرێژیكردنە سەر كچی منداڵ، پاش ئەوەی لێكۆلینەوەی لەگەڵدا كراوە دەركەوتووە پارەی بە كچی منداڵ داوە لە بەرانبەر خزمەتی سێكسیدا و بەكەسی تری فرۆشتوونەتەوە.\nسەرچاوە: گاردیان‌و ئاڕتی


ئایا ڕێگە چارەیەکی نوێ هەیه که بێ نەشتەرگەری لووت چکۆلە ببێتەوه؟\nئایا ڕێگە چارەیەکی نوێ هەیه که بێ نەشتەرگەری لووت چکۆلە ببێتەوه؟\nئە پرسیاره زۆر دەبیسترێت. زۆر کەس هەن که بەهۆی وتەی خەڵکی دەوروبەری خۆیان سەبارەت به نەشتەرگەریی جوانکاریی لووت بیرۆکەی باشیان نییه بەڵام له لووتی خۆشیان رەزامەند نین و بەدوای ڕێگە چارەیەک جگە لە نەشتەرگەرین. لووت پێکهاتەیەکی سێ ڕەهەندییه که له پێست و ئێسک و کڕکڕاگه و لینجه دروستبووه. بۆ ئەوەی شێوە و ئەندازەی لووت بگۆڕدرێت دەبێ هەموو پێکهاتە ناوبراوەکان بگۆڕدرێن یا چکۆله ببنەوه. ئاشکرایه کەڵکوەرگرتن له کرێم و مەڵحەم یا گیرەی تەوژمهێنەر که بە ناوی جۆراوجۆرەوه دەفرۆشرێن ناتوانن لەسەر پێکهاتەی سەرەوه کاریگەری دابنێن و تەنیا بە یارمەتی ئامرازە پێشکەوتووەکانی نەشتەرگەری توانایی گۆڕانی شێوە یا ئەندازەی لووت هەیه.\nئامێر و گیرە و چەسپ و کرێمەکانی چکۆلەکەرەوەی لووت\nجنابی دکتۆر ئێوە ئاماژەتان به ڕۆڵی ڕێکلام کرد من دەمەوێ چەند دەقتان بۆ بخوێنمەوه چونکا پرسیاری زۆری بینەرانیشمان سەبارەت بەم دەقانەیه. تکایه ئێوەش ڕاتان سەبارەت بەم دەقە بڵێن.\n«ئەگەر لووتی ئێوە گۆشتییه باشترین هەڵبژارده بۆ جوانترکردنی لووتتان کەڵکوەرگرتن له کرێمی چکۆلەکەرەوەی لووته» دیسان نووسیویانه «بەرئەنجامی بەرچاوی ئەم کرێمه لانیکەم پاش دوو مانگ تا چوار مانگ خۆی نیشاندەدات. تکایه پێش کڕین متمانه له گۆشتی بوونی لووتتان وەرگرن». جنابی دکتۆر سەبارەت بەم کرێمانه و ئامێرەکانی چکۆلەکردنەوەی لووت که ناتوانین ناویشیان بەرین (بو ئەوەی نەبێت به رێکلام) له ماڵپەڕەکان و کەناڵه سەتەلایتییەکان رێکلامیان بۆ دەکرێت بەتایبەت بۆ لووتی گۆشتی، ڕای ئێوه چییه؟\nپرسیار سەبارەت به چکۆلەکەرەوەکانی لووت\nله بەرنامەی زەیتون له کەناڵی جامی جەم له دکتور حۆسنانی سەبارەت به چکۆلەکەرەوەکانی لووتی گۆشتی پرسیار کراوه.\nوڵامی دکتۆر حۆسنانی\nلەم بابەتەوه دەمەوێ بینەران له عەقڵ و زانیاری خۆیان یارمەتی وەرگرن. کاتێک پزیشکی نەشتەرگەری به چەقۆ و چەکوش و تێغی پۆڵایی ناتوانێت لووتی گۆشتی بگۆڕێت بۆ ئەو شێوەی که نەخۆش دەیەوێت ئایا ماڵینی کرێمێک لەسەر لووت یا دانانی گیرەیەک که لووت دەخاته ژێر تەوژم، دەتوانێت شێوەی لووت بگۆڕێت؟ ئەم بابەتە دەسپێرم بە عەقڵ و زانیاری خودی بینەران و ناتوانم سەبارەت بەم بابەته زیاتر بڵێم.\nدکتۆر حۆسنانی سەبارەت به چکۆلەکەرەوەکانی لوت دەڵێت\nوڵامی دکتۆر (نەراقی)\nبەگشتی بۆ هاتنی هەر ئامێر یا شێوازی زانستی نوێ وێنەی ئامێری چکۆلەکەرەوەی لووت پێویسته له قۆناغی یەکەمدا وتاری زانستی سەبارەت بەوانه له کۆمەڵگە زانستییە جێبڕواکان بڵاوببێتەوه، لەسەریان باس بکرێت، پاشان له گۆڤاره زانستییە جێبڕواکان چاپ بکرێت و پاش چەند ساڵ له کتێبە سەرچاوەکانی پزیشکیدا بڵاوبکرێتەوه تاوەکوو شیاوی بەکارهێنان بۆ ئامانجی دەرمانکردن وێنەی جوانکاری بێت. بەڵام ئەم ئامێرەی چکۆلەکردنەوەی لووت تەنانەت قۆناغێ یەکەمیشی بۆ ئەنجامنەدراوه و له سەرەتاوه به رێکلامی بەربڵاو له ئاستی کۆمەڵگادا خەڵک هاندەدات بۆ بەکارهێنانی بەڵام هیچ چەشنه تۆژینەوه و لێکۆڵینەوەی زانستی بۆ نەکراوه.\nوڵامی دکتۆر (رەزم پا)\nلە هەنێک له رێکلامەکاندا دەبینین که مەڵهەم و کرێمی تایبەت بۆ بە خەڵک دەناسێنن، بەڵام لەڕاستیدا ئەم مەڵهەمانه کاریگەرییان لەسەر ئەندازەی لووت نییه. تەنیا ئەو کەسانەی که بۆ ئامادەن هەرچەشنه ڕێگەی قەدبڕ تاقیبکەنەوه بۆ کڕینی ئەم ئامێر و کرێمانه هاندەدرێن.\nوڵامی دکتور (شیرازی)\nسەبارەت به ئامێرەکانی چکۆلەکردنەوەی لووت که ماوەیەکی زۆره له کەناڵە سەتەلایتییەکاندا رێکلامی بۆ دەکرێ هێشتا من هیچ وتار یا کۆنگرەیەکی زانستی بۆ پەسەندکردنی ئەو ئامێرەم نەدیوه و نەبیستووه. تاکو ئێستا نەخۆشی زۆرم بووه که پاش بەکارهێنانی درێژخایانی ئەم ئامێرانه بۆ نەشتەرگەری سەردانی منیان کردووه.


لێدوانی یونامی دەربارەی هێرشەکەی سەر نووسینگەی کۆمسیۆنی باڵای سەربەخۆی هەڵبژاردنەکان لە بەسڕە\nدوو شەممە, 13 شوبات 2017 08:59\nبەغدا، ١٢ی شوبات ٢٠١٧ – نێردەی نەتەوە یەکگرتووەکان بۆ هاریکاری عیراق (یونامی) ئیدانەی ئەو هێرشە دەکات کە بەرەبەیانی رۆژی یەکشەممە ١٢ی شوباتی ٢٠١٧ کرایە سەر نووسینگەی کۆمسیۆنی باڵای سەربەخۆی هەڵبژاردنەکان لە پارێزگای بەسڕە کە لەلایەن چەکدارێکی نەناسراوەوە تەقە لە باڵەخانەکەیان کرا.\nبەکارهێنانی هێز یان هەر هەڕەشەیەکی تر لە دژی کۆمسیۆنی باڵای سەربەخۆی هەلبژاردنەکان قبوڵ ناکرێت و نابێت ڕێگە بەو جۆرە کارانە بدرێت. کۆمسیۆنی باڵای سەربەخۆی هەلبژاردنەکان دەزگایەکەی سەرەکی گرنگە بۆ سەقامگیریی دیموکراسی و دەستووری لە عیراقدا.\nیونامی داوا لە دەسەڵات دەکات ئەوپەڕی توانای خۆیان بخەنەگەڕ بۆ ڕێگەگرتن لە هێرشێکی لەم جۆرە و هەڕەشەیەک بۆ سەر سەلامەتی و ئاسایشی کۆمسیۆنی باڵای سەربەخۆی هەڵبژاردنەکان و کارمەندانی.\nلەهەمان کاتیشدا، یونامی داوا لە ئەنجوومەنی نوێنەران دەکات کە پەلە بکەن لە پێداچوونەوە بە یاساکانی هەڵبژاردن و یاساکانی کۆمسیۆنی باڵای سەربەخۆی هەڵبژاردنەکان و ڕایی کردنی کاروباری ئەو لیژنەیەی کە ڕاسپێردراوە بۆ دەستنیشان کردنی دەستەی نوێی بەڕێوەبەران. بەم پێیەش بنەماکانی دیموکراسیەت و سەروەریی یاسا جێ بەجێ دەکرێت لە ڕێگەی وەڵامدانەوەی خواستی عیراقیەکان بە ئەنجامدانی چاکسازی بەرچاو لە پرۆسەی هەڵبژاردن و دەزگاکانی هەڵبژاردن.


ئەمریکا چەند نهێنییەک لە بارەی دەفری فڕیوەوە ئاشکرادەکات\nلە واشنتنی پایتەختی ئەمریکا پێشانگایەک لە لایەن ناوەندی ئەرشیفی ئەمریکی بەمەبەستی ئاشکراکردنی چەند دۆکیومنتێکی نهێنی لەبارەی دەفرە فڕیوەکان دەکرێتەوە.\nلە هەواڵێکی ئاژانسی روسیا تودەیدا هاتووە، ئەمڕۆ شەممە ناوەندی ئەرشیفی نیشتیمانی ئەمریکی لەواشنتن بەمەبەستی ئاشکراکردنی چەند دۆکیومنتێکی نهێنی لەبارەی دەفرە فڕیوەکان، لەماوەی چەند رۆژی ئایندەدا پێشانگایەک لەواشنتنی پایتەخت دەکاتەوە کەتێیدا دەریدەخات چۆن ئەمریکییەکان باوەڕیانپێکراوە توێژینەوە لەسەر ئەو بابەتە دەیانگەیەنێتە رێگایەکی داخراو.\nهەرلەوبارەیەوە ئاژانسی نوڤوستی لەزاری بەڕێوەبەری دۆکیومنتەکانی ئەرشیفی نیشتیمانی ئەمریکاوە ئاشکرایکردووە، دەیانەوێت لە ٥٠ ساڵەی یادی هەڵپەساردنی پرۆگرامی ( بلوبوک)دا ئەو پێشانگایە بکەنەوە و تێیدا چەند دۆکیومنتێکی نهێنی ئاشکرادەکەن لەبارەی دەفرەفڕیوەکان.\nیەکەی ئاسمانی ئەمریکا لە رابردووەدا لە پرۆژەیەکدا پرۆگرامی (بلوبوک)ی دامەزراند بۆ لێکۆڵینەوە لەو تەنە نامۆیانەی بەدەوری زەویدا بینراون و گوایا لەهەسارەیەکی دیکەوە ئاراستەکراون.\nبە پێی هەواڵەکەی روسیا تودەی، کارەکانی ئەو پرۆژەیە لەساڵی ١٩٥٢-وەوە تا ساڵی ١٩٦٩ بەردەوامبو و لەکۆتایشدا حکومەتی ئەمریکا ئەنجامەکانی بۆ رای گشتی بڵاوکردەوە و تێیدا وتی کە هێشتا نهێنی زۆر هەیە بەدەوری زەویدا کە پێویستی بەلێکۆڵینەوەی زیاتر هەیە.\nئەو پرۆژەیە درگای بەڕوی چەندین تیۆری دیکەی هەواڵگری و جاسوسیدا کردەوە و بونی دەفرەفڕیوەکان گومانی زیاتری خرایە سەر.\nکاتژمێرێکی زیرەک لە کاتی خەودا لە مردن رزگارت دەکات\nچین یەکەم شەمەندەفەری زیرەکی لە جیهاندا خستە کار\nهواوی جۆرێکی دیکەی مەیت ئێکسی پشکەوتووتر بەرهەمدەهێنێت


دیموکراسی و میراتا مەسعود بارزانی\n3/7/2019 4:22:01 PM\n8474 جار خوێندراوەتەوە\nنها دەم هاتیە مەسعود بارزانی ل سەر میراتێ کو پشتی خوە بجهـ دهێلە بهزرە. دبە هندەک کەس وەسا بهزرن کو مەسعود بارزانی وەک سەرکردەیەکێ نەتەوەپەرست، ل دووڤ رێبازا مستەفا بارزانیێ بابێ خوە دچە، لێ د راستیێ دا نە وەسایە. دیرۆکا رێکەتن و ل هەمبێزگرتنا سەدام حسێن ژ ئالیێ بارزانی، ڤێ راستیێ دەردخینە کو ژ بۆ بارزانی نە هێڤیێن نەتەوەیا وی، بەلکو زێدەتر پارە، سامان و دەستهەلات گرنگترە.\nبهێزکرنا مالباتا خوە و کۆمکرنا سامانان نیشانا ڤێ یەکێ یە کو نەکاریە رۆلا خوە ژ سەرۆک عەشیرەکێ بۆ سەرۆکێ نەتەوەیی یێ گەلێ خوە ڤەگوهەزە.\nپێشهاتێن ڤێ داویێ دەردخینن هۆلێ کو، هزر و باوەریا بارزانی د ڤان سالێن داویێ دا نەهاتیە گوهەرتن. هەیا نها ژی د کوشک و ئاڤاهیێن بەرێ یێن سەدام حسێن دا دژی کو وی ژی دەست ب سەر وان دا گرت و بۆ بەرژەوەندیا خوە ب کار ئینانە. د دەستپێکێ دا زارۆکێن وی و پشترە نەڤیێن وی ل خواندنگەهێن تایبەت ب مالباتا وی هاتن پەروەردەکرن و تەڤلی وەلاتیێن سڤیل نەهاتن کرن. تشتێ کو بارزانی کر ژ سەرۆکێن عەرەب خرابتر بوو کو زارۆکێن خوە تەڤلی خەلکێ ئاسایی دکرن داکو ب رێکا پەیوەندیان رازیبوونا خەلکی وەربگرن و شەرعیەتێ ب دەستهەلاتا وان بدن. لێ تشتێ جهێ هزرینێ یە ئەڤە کو د گەل پێشکەتنا جڤاکا کوردی، بارزانی نەکاری پەیوەندیێن دۆستانە و تێکلیێن جیرانتیێ ل دەرڤەیێ سنورێ خوە پێش بخینە.\nئەگەر ب سادەیی مرۆڤ شرۆڤە بکە، دکارین بێژین، ئەگەر قازانجێن دارایی نەبن، کەس هەڤالێ بارزانی نینە.\nب پشتراستی، خواستەکا بارزانی بۆ مفاگەیاندن ب ئالیێن بیانی باشترین پێناسەیە بۆ میراتا وی کو جڤهـ هیشتیە، وەک مە زانی، پشتی هێرشا ئەسمانیا تورکیا بۆ سەر قەزایا شێلادزیێ د رۆژا ٢٣ێ چلەیا ئیسال دا و شەهیدبوونا چار وەلاتیێن سڤیل، خوەپیشاندەرێن وێ قەزایێ ب سەر بارەگەها سەربازیا تورکیا دا گرتن و ترومبێل و ئالاڤێن سەربازی شەوتاندن و هێزا تورکیا ژی ب گولەیان بەرسڤا خوەپیشاندەران دا و خوەپیشاندەرەک شەهید بوو و هەشت ژی بریندار بوون.\nد بەرسڤا وان بوویەران دا، بارزانی کەنالا بێئالی یا ئێن ئاڕ تی داخست، چار رۆژنامەڤانێن کەنالێ ل دهۆکێ دەستەسەرکرن.\nنێچیرڤان بارزانیێ برازا و سەرۆکێ حکومەتێ، هێرشا تورکیا، کوشتنا وەلاتیێن سڤیل و تەقەکرن ل خوەپیشاندەرین شێلادزێ شەرمەزار نەکر. ل شوونا وێ کەنالا ئێن ئاڕ تی شەرمەزار کر و وەکی کەنالا تێکدەرێ ئەولەهیا هەرێمێ ب ناڤ کر.\nنێچیرڤان بارزانی دیار کر، سنورێ دیموکراسی و ئازادیێ هەیە. ئەولەهیا خەلکی ژ وان بابەتان گرنگترە کو تێ بەحس کرن. گۆتنێن ناڤبری جورەک ژ پشتەڤانیکرنا بارزانی بۆ بێدەنگکرنا دەنگێ ئازاد بوو. پشتی وێ یەکێ گرتنا وەلاتیان هاتە دەستپێکرن، ئەو یەک نە ژ ئالیێ پۆلیسان ڤە بەلکو ژ ئالیێ دەزگەها ئیستخباراتی یا گرێدایی کورێ بارزانی هاتە پێکئینان. وەلاتیێن سڤیل ل گۆری یاسایا هەژمار ١٥٦ یا سزادانا عێراقێ هاتن گرتن. سەدام حسێن ژی دەما خوە هەمان یاسا بۆ گرتنا وەلاتیێن سڤیل بکار ئینابوو.\nمەسعود بارزانی، کور و برازیێ وی، هەرتم بەرهەڤدانا وان ب سەدام، عودەی و قوسەی وەکی سڤکاتی دبینن، لێ ب بەردەوامی سەدەمان چێدکن کو وەک وان بێن پێناسەکرن.\nپەیوەندیا پرانیا کەسێن کو پشتی بوویەرا شێلادزێ هاتن گرتن، ب هێرشا سەر بنکەیا نەیاسایی یا تورکیا ل هەرێمێ نەبوو، بەلکو گرتنا وان وەکی بەرسڤا بارزانیە بۆ کەسێن کو ل هەمبەر دەستدرێژیێن تورکیایێ ل هەمبەر نەتەوەپەرستیا کورد نەرازیبوونێ نیشان ددن.\nبەرسڤا بارزانی بۆ خوەپیشاندەرێن شێلادزێ دوو تشتان ئاشکرا دکە، یەکەم، بارزانی د مژارێن نەتەوەیی دا لاوازی نیشان دایە. خالا دووەم ژی، ئەڤە کو بارزانی کار بۆ بەرژەوەندیێن رەجەب تەییب ئەردۆغان سەرۆک کۆمارێ تورکیایێ دکە.\nئالیگرێن بارزانی و میدیایێن گرێدایی وی، زوو زوو بەحسا پشتگیریا بارزانی بۆ هەلبژارتنێن سەرخوەبوونا مەها ئیلۆنا سالا ٢٠١٧ێ دکن و وەکی بەلگەهەکێ بۆ نیشتمانپەروەریا بارزانی نیشان ددن، هەڤدەم شەرێ دژی هێزێن عێراق و هێزێن حەشدی شەعبی وەکی نیشانەکێ کو بارزانی سەرکردەیەکێ نیشتمانپەروەرە نیشان ددن. لێ د راستیێ دا ریفراندۆم، لەیستۆکەک بوو و ئارمانجا وێ درێژەدان ب دەستهەلاتا نادەستوریا بارزانی بوو، هەروەسا بۆ دابینکرنا پارێزبەندیا دەستهەلاتا وی و دابینکرنا دەینێن ناڤدەولەتی پشتی شکەستنان د کەیسێن دادگەهێ دا بوو.\nگلەیی و رەخنەیێن کو بارزانی ل هێزێن عێراق و حەشدا شەعبی دکە و پشتەڤانیکرنا وی ژ هێزێن تورکیایێ ل ناڤچەیێن هەرێم و عێراقێ نیشانا وێ یەکێ کو زێدەتر نێزیکی تورکیایێ بوویە.\nحکومەتا هەرێمێ ب ملیۆنان دۆلاران د پەیوەندیێن خوە د گەل واشنتن و لەندەنێ دا خەرج دکە، لێ هندەک جاران، پارە و لوبیکرن راستیان ڤەناشێرە. گرتنا رۆژنامەڤانان و زێدەبوونا دەینان و نەمانا دیموکرایسیێ و خوەتەڤاندنا بارزانی ل هەمبەر تورکیایێ، نیشانا وێ یەکێ کو بارزانی نکارە میراتا بابێ خوە پارڤە بکە.


بڵاوکراوه‌یه‌کی ته‌له‌فزێۆنی ئاژانسی (ناسا)ی وڵاتیه‌کگرتوه‌کانی ئه‌مریکا ده‌ریخست دوێنێ یه‌کشه‌ممه 3 ئاسمانگه‌ر له وڵاته‌یه‌کگرتوه‌کان و ژاپۆن و ڕوسیا له کازاخستانه‌وه به‌ره‌و بنکه‌ی ئاسمانی نێوده‌ڵه‌تی ده‌رچوون.\nهه‌رسێ ئاسمانگه‌ڕ ئه‌نتۆن شابلیرۆف له ڕۆس کۆزمۆز، ئه‌ندازیاری فڕۆکه‌وانی نۆرشیگ کانای له ئاژانسی ئاسمانی ژاپۆن و سکات تینجل له ناساوه له بیکۆنۆره‌وه له کازاخستان به‌ڕێکه‌وتن.\nتیمه‌که له‌ئاسمان له‌سه‌رخۆ له بنکه‌ی نێوده‌وڵه‌تی نزیک ده‌بنه‌وه که به خێرایی 400 کم له‌خولگه‌دا به‌ده‌وری زه‌وه‌یدا ده‌خولێته‌وه، 2 ڕۆژ به‌ر له یه‌کگرته‌نه‌وه له گه‌ڵ بنکه‌ی نێوده‌وڵه‌تی.\nشکابلیرۆف و کانای و تینگڵ ده‌گه‌نه لای ئه‌لکسانده‌ر میسۆرکین له ڕوسیا کۆزمۆز و مارک فاندی های و جۆ ئاکاپا له ناسا، که له‌وه‌تای مانگی 9ی ڕابردوو له‌بنکه‌ی ئاسمانین.\nکامیره‌کانی سه‌ر فڕۆکه ده‌رده‌خات تیمه‌که هێما په‌نجه‌گه‌وره‌یان بۆ یه‌ک به‌رزده‌که‌نه‌وه و دوای گه‌شتنیان بۆ ئاسمان دڵخۆشیان ده‌رده‌بڕن.\nدوای 10 خولوک له ده‌رچوونیان به سه‌لامه‌تی گه‌شتونه‌ته خوولگه.\nپینتاگۆن دان به بوونی به‌رنامه‌ی UFO دا ده‌نێت\nواشنتن - وه‌زاره‌تی به‌رگری ئه‌مریکا ڕۆژی شه‌ممه‌ی ڕابردو دانی به‌وه‌دا نا به‌رنامه‌ی تایبه‌تی به‌لێکۆڵینه‌وه‌ی نهێنی له‌سه‌ر UFO هه‌بوه و له‌ساڵی 2012دا کۆتایی‌هاتوه، کاتێک به‌رپرسانی به‌رگری هه‌وڵیانداوه بوودچه‌که‌ی بۆ کاروباری‌دیکه ته‌رخان بکه‌ن.\nڕۆژنامه‌ی "نیویوۆرک تایمز" بڵاویکرده‌وه به‌رنامه‌که‌ی ناسراوه به "هه‌ڵۆکان" ئه‌وه‌ی ئه‌رکی لێکۆڵینه‌وه بو له بینینه‌کانی تایبه‌ت به ته‌نه فڕیوه‌کان ئه‌وانه‌ی ناسنامه‌یان نادیار بوه، له‌ساڵی 2007ه‌وه تا ساڵی 2012 ی خایاندوه، به بری 22 ملێۆن دۆلار ساڵانه له بوودجه‌ی وه‌زاره‌تی به‌رگری که به‌سه‌دان ملیار دۆلار ساڵانه داده‌نرێت.\nپینتاگۆن چاره‌نووسی لێکۆڵینه‌وه‌کانی ئاشکرا کرد له‌سه‌ر پرسیاری ئاژانسی ڕۆیته‌رز.\nچین پلانی 5 ساڵی هه‌یه بۆ گه‌رمکردنه‌وه‌ی خاوێن\nمیدیای فه‌رمی چین بڵاویکرده‌وه پلانی 5 ساڵی هه‌یه (2017 -2021) بۆ گۆڕینی سیسته‌می گه‌رمکردنه‌وه‌ی زستانه له شاره‌کانی باکوری وڵاتدا بۆ سووته‌مه‌نی خاوێن.\nکاردانه‌وه‌ی پێچه‌وانه بۆ هه‌ڵمه‌ته‌که‌ی حکومه‌ت هه‌بوو بۆ گۆڕینی ملێۆنه‌ها ماڵ و هه‌زاران کۆمپانیا بۆ گازی سروشتی له‌بری سووتانی خه‌ڵوزی به‌ردین له‌باکوری چین بۆ زستان.\nکه‌مبوونه‌وه‌ی گازی سروشتی بوه هۆی به‌رزبوونه‌وه‌ی نرخی له سه‌رانسه‌ری وڵاتدا و کاریگه‌ری له‌سه‌ر کارداری و دانیشتوان هه‌بو له ناوه‌ندی پیشه‌سازی چین.\nڕۆژنامه‌ی (سیکیورتی تایمز)ی ئه‌لکترۆنی بڵاویکردۆته‌وه، 10 ئاژانسی حکومه‌ت پلانی 5 ساڵه‌یان ڕایانگه‌یاندوه له‌نێوانیان ئه‌نجو‌مه‌نی په‌ڕه‌پێدانی نیشتمانی و به‌ڕێوبه‌رایه‌تی چاکسازای نیشتمانی وزه.\nسه‌رباری ئه‌مه ڕۆژنامه‌که ده‌ڵێت به‌هاتنی ساڵی 2019 نیوه‌ی ناوچه‌ی باکووری چین ده‌گۆڕدرێت بۆ سووته‌مه‌نی خاوێن له‌بری خه‌ڵوزی به‌ردین که بڕی 74 ملێۆن ته‌ن ده‌سوتێنرێت.\nبه‌رنامه‌ی زانست و ته‌کنه‌لۆجیا 12- 18-2017


بێگومان ڕه‌وشت یه‌كێكه له زانسته پێوه‌رییه‌كانی هه‌میشه جێگه‌ی بایه‌خ و گرنگی پێدانی فه‌یله‌سوف و زانا كۆمه‌ڵایه‌تییه‌كان بووه. هیچ كاتێكیش سنورێكی بۆ دیاری نه‌كراوه، چونكه به‌رده‌وام جیاوازی هه‌بووه له بۆچون و دیدگاكان سه‌باره‌ت به‌و بابه‌ته. خاڵی سه‌ره‌كی جیاواز‌ییه‌كانیش هه‌میشه له باره‌ی دامه‌زراندنی پێوه‌ر ڕه‌وشتیه‌كان بووه. زانا كۆمه‌ڵایه‌تییه‌كان پێیان وایه ڕه‌وشتی كۆمه‌ڵایه‌تی دۆخێكه له دۆخه‌كانی ویژدانی كۆمه‌ڵ، ئه‌مه‌ش له‌لایه‌ن لایه‌نگرانی عه‌قڵه‌وه ڕه‌ت ده‌كرێته‌وه، كه پێیان وایه ڕه‌وشت ئه‌ركه. بۆیه لێره‌دا جیاوازییه‌كه به ڕوونی دیاره: ئایا حه‌قیقه‌تی ڕه‌وشت دۆخێكی ویژدانیه یان هه‌ڵده‌كشێت بۆ عه‌قڵ!\nلایه‌نگرانی ئه‌و بۆچونه‌ی كه پێیان وایه ڕه‌وشتی دۆخیكی ویژدانیه، هه‌ر خۆشیان خاوه‌ن تیۆری كۆمه‌ڵایه‌تین و پێیان وایه ڕه‌وشت هه‌ڵقوڵاوی ناوه‌ندێكه كه تێیدا تاك له‌ناویدا ده‌ژیت و كاری لێده‌كات له چوارچێوه‌ی چه‌ندین جۆر ڕێچكه‌ی ڕه‌فتاری، كه ویژدانی كۆمه‌ڵ تێیدا ورد ده‌بێته‌وه. واته ڕه‌وشت دیارده‌یه‌كی كۆمه‌ڵایه‌تیه، چونكه تاك ئاماده نییه بۆ دروستكردنی به‌ها ڕه‌وشتیه‌كان. له‌به‌ر ئه‌وه‌ی خۆیان له بونی كۆمه‌ڵایه‌تی دروست بوون، واته هه‌ڵقوڵاوی ویژدانی كۆمه‌ڵن، كه بریتیه له چه‌ندین داب و نه‌ریت و تاكیش به‌شداره له دروستكردنی ئه‌و نه‌ریتانه. چونكه ڕه‌وشت ڕێكخستنێكی كۆمه‌ڵایه‌تیه و ئه‌وه‌ی بۆ كۆمه‌ڵگه‌یه‌ك ده‌بێت، ڕه‌نگه بۆ یه‌كێكی تر ڕاست نه‌بێت. كاتێك ویژدانمان له‌ناو كۆمه‌ڵگه‌دا دێته گۆ، واته چه‌مكی باش و خراپه مرۆڤ له كۆمه‌ڵگه‌یه‌كه‌وه وه‌ری ده‌گرێت. چونكه لای كۆمه‌ڵگه ئیسلامیه‌كان، گوێرایه‌لی بون بۆ دایك و باوك، واته دڵسۆزی له خزمه‌تكردنیانه. كه‌چی دانیشتوانی جه‌مسه‌ری باكوری به‌سته‌ڵه‌ك، هه‌ر زوو باوانیان ڕاده‌ستی ورچه‌كان ده‌كه‌ن بۆ ئه‌وه‌ی زوو بچنه به‌هه‌شت. ئه‌مه‌ش جیاوازییه‌كی ڕوونی ڕه‌وشته له بیروباوه‌ڕه‌كان له كۆمه‌ڵگه‌یه‌كه‌وه بۆ كۆمه‌ڵگه‌یه‌كی تر.\nبه‌ڵام لایه‌نگرانی عه‌قڵ، پێیان وایه عه‌قڵ نه‌مره و هیچ دۆخێك و ڕۆژگارێك و شوێنێك كاری تێناكات. هه‌ر به هۆی عه‌قڵیشه‌وه ده‌توانین جیاوازی بكه‌ین ل ه‌نێوان حوكمێكی گه‌نده‌ڵانه و حوكمێكی راست دورست، واته ل ه‌نێوان چاكه و خراپه. چونكه عه‌قڵ یاسای ڕه‌وشته و له ده‌ره‌وه‌ی عه‌قڵیش هیچ یاسایه‌كی تر بونی نییه. فه‌یله‌سوفێكی وه‌ك ئه‌یمانوێل كانت، كه پێی وایه ڕه‌وشت ئه‌ركه و چه‌ند تایبه‌مه‌ندییه‌كی پایه‌ندبونی هه‌یه نه‌ك ناچاری، به‌ڵام ئه‌مه مانای ئه‌وه نیه ئازادی ڕه‌ت ده‌كاته‌وه، چونكه عه‌قڵ ئاڕاسته‌ی ده‌كات له‌سه‌ر ئیراده. ئه‌مه‌ش مانای وایه كه خۆی له خۆیدا ویسته نه‌ك فاكته‌ر، ئاراسته‌ی سه‌رجه‌م خه‌ڵكیشی ده‌كات له هه‌ر رۆژگار و شوێنێك بێت. كانت پێی ده‌ڵێت فه‌رمانی ڕه‌وشتی وه‌ك گوزراشتێك له‌سه‌ر ڕه‌وشت، بۆ ئه‌وه‌ی ئیراده‌ی باش له‌سه‌ر شێوه‌یه‌كی گشتگیر بێت. واته بتوانین كرده‌وه‌كانمان بكه‌ینه خاڵی ده‌ستپێك بۆ ڕه‌فتاره‌كانی تاك. وه‌ك به‌زه‌یی پێدا هاتنه‌وه، كه ڕه‌وشت به‌سه‌رماندا ده‌یسه‌پێنێت به‌رامبه‌ر ئه‌وانی تر و یارمه‌تیدانیان، به‌ڵام ئێمه ناتوانین ئه‌وه بكه‌ین له كاتێكدا خۆمان پێویستیمان به یارمه‌تی و ئه‌و به‌زه‌یی پێداهاتنه‌وه‌یه. چونكه به‌زه‌یی پێداهاتنه‌وه بنه‌مایه‌كی ڕه‌وشتی و ئه‌ركیشه، به گشتگیركردنیشی بنكه تێدا ده‌بێته ئامانج نه‌ك فاكته‌ر و نایه‌وێت یارمه‌تی ئه‌وانی تر بدات و به شێوه‌یه‌كی مرۆڤانه‌ش كارناكات.


پەڕلەمانتارێکى هاوپەیمانى فەتح:هەولێر ئامادە نییە نەوتەكەی ڕادەستی بەغدا بكات!! – Standard Kurd\nپەڕلەمانتارێکى هاوپەیمانى فەتح:هەولێر ئامادە نییە نەوتەكەی ڕادەستی بەغدا بكات!!\nلەلایەن ستاندار Posted on كانونی دووه‌م 20, 2020 236 جار بینراوە 0 سەرنج\nپەرلەمانتاری هاوپەیمانی فەتح محەمەد كەریم ڕونیکردەوە، هەناردەی رۆژانەی نەوتی هەرێم بۆ ٦٠٠ هەزار بەرمیل نەوت بەرزبووەتەوە، لە هەمانکاتیشدا لیژنەی دەستپاكی ئەنجوومەنی نوێنەران دەستی بەجوڵەكردووە بۆ راگرتنی خەرجكردنی شایستە داراییەكانی هەرێم چونکە هەولێر ئامادە نییە نەوتەكەی رادەستی بەغدا بكات. سەرەرای ئەوەی حكومەتی هەرێم پێشتر رایگەیاندبوو، لەسەرەتای ساڵی نوێوە رۆژانە ٢٥٠ هەزار بەرمیل نەوت رادەستی بەغدا دەكات، بەڵام هێشتا پابەندی ئەوە نەبووە و هیچ برە نەوتێكی رادەست نەكردووە، لەكاتێكدا هەناردەی نەوتی هەرێم رۆژانە بۆ ٦٠٠ هەزار بەرمیك بەرزبووەتەوە. لیژنەی دەستپاكی ئەنجوومەنی نوێنەران دەستی بەجوڵەكردووە بەوەی تا ئەوكاتەی هەرێم نەوتەكەی رادەست دەكات شایستە داراییەكانی هەرێمی كوردستان ببڕدرێت .\nبڵاوکراوەی پێشووکێ دەبێتە نەسروڵڵاکەی عێراق؟!\nبڵاوکراوەی نوێترسەرۆک وەزیرانى کاربەڕێکەرى عێراق دەیەوێت بەچەند بیانوێک لە پۆستەکەى بمێنێتەوە!!! بزانە چین؟؟!\nPosted on كانونی دووه‌م 29, 2020 0 122\nPosted on شوبات 2, 2020 شوبات 2, 2020 0 2990\nPosted on شوبات 8, 2020 شوبات 8, 2020 0 1837\nPosted on شوبات 14, 2020 0 368\nئه‌تككردنى منداڵێك، تاوانێكه له‌مه‌رته‌به‌ى كوفر\nPosted on شوبات 20, 2020 شوبات 20, 2020 0 411


ئەم خۆراکانە چرچیی پێست کەم دەکەنەوە\n27/2/2021 05:11 PM\nچرچیی دەموچاو لەوانە بە هۆی هەڵکشانی تەمەن، جینەتیک و بەرکەوتنی راستەوخۆ لەگەڵ تیشکی خۆر روو بدات. ئەگەرچی بەتەواوی ئەم چرچی و لۆچیانە لەناو ناچن، بەڵام چەند چارەسەری سروشتی هەن کە دەتوانن تا رادەیەک کەمیان بکەنەوە. لەدرێژەدا لەگەڵ بەشێک لەم رێکارانە ئاشنا دەبین.\nمۆز: مۆز دەوڵەمەندە بە ڤیتامین و چەوریە سروشتییەکان کە پێست بەهێز دەکەن. باشترین تایبەتمەندیی مۆز ئەوەیە کە بە ئاسانی و بە خێرایی دەست دەکەوێت. یەک لە چواری مۆزێک بە جوانی پان بکەنەوە و توێژێکی ناسکی بە ماوەی 15 بۆ 20 خولەک بخەنە سەر دەموچاوتان و پاشان بە ئاو بیشۆنەوە.\nپرتەقاڵ و هاوشێوەکانی: ئەم جۆرە میوانە پڕاوپڕن لە ڤیتامین C و E و ئەم دوو ڤیتامینە پێست نەرم دەکەنەوە. لیمۆی ترش یان پرتەقاڵێک قاش بکەن و بە ماوەی 10 خولەک و بەشێوەی راستەوخۆ لە پێستتانی بدەن. هەڵبەت دەتوانن بەم میوانە ماسکی دەموچاویش دروست بکەن.\nزەیتە سروشتییەکان: هەم زەیتی زەیتوون و هەم زەیتی گوێزی هیندی بۆ نەرمکردنەوەی پێست بەسوودن. پێستی وشک خێراتر چرچ دەبێت، کەوابوو شێدارکردنی پێست زۆر پێویستە. بەر لە خەوتن و بەر لەوەی دەموچاوتان شۆرد یەکێک لەم زەیتانە لە دەمووچاوتان بدەن و بە جوانی مەساجی بکەن.\nسپێنەی هێلکە: بۆ ئەم مەبەستە سپێنەی هێلکە لەگەڵ هەنگوین تێکەڵ بکەن. ئەم ماسکە جگە لەوەی چرچیی پێست کەم دەکاتەوە، پەڵە پێستییەکانیش لەناو دەبات و رەنگی پێست یەکپارچە دەکات.\nخاک _ پشکۆ کامەران\nخراپترین کاتەکان بۆ خواردنەوەی ئاو\nئەم نیشانانە دەریدەخەن ناوەوەی جەستە تووشی کێشە بووە\nهێلكه‌ی كوڵاوى بخۆن\nبۆ هەندێک کەس ناتوانن شاد بن؟\n12/2/2021 3:27:00 PM\nچۆن دەتوانین ئازاری سووڕی مانگانە کەم بکەینەوە؟\n12/2/2021 3:25:00 PM\nئەگەر واز لە خواردنی شیرنەمەنی بێنین چی روو دەدات؟\n12/1/2021 4:52:00 PM\nیەک گەڵای سپیناخ و کۆمەڵێک سوودی تەندروستی\n12/1/2021 4:50:00 PM


پرتەقاڵەکانی سەرۆک، لە کۆتربازەوە بۆ شۆڕشگێڕ - بنکەی روناکبیریی گەلاوێژ :: Gelawej\nرۆمان Jul 16, 2021\nڕۆمانی (پرتەقاڵەکانی سەرۆک)ی ڕۆماننووسی عێراقی (عەباس خزر) لەم ماوەیەدا لە زمانی ئەڵمانییەوە وەرگێڕدرایە سەر زمانی عەرەبی، چونکە ئەو نووسەرە بەرهەمەکانی بە ئەڵمانی دەنووسێت. ڕۆمانەکە لە پانزە بەش پێکهاتووە، بەشەکان دابەش کراون بەسەر گێڕانەوەی دوو ژیان و دوو کاتی جیاوازدا. بەشێک باسی زیندان دەکات و بەشی دواتر باسی دەرەوەی زیندان و تا کۆتایی بەو شێوەیە بەڕێوە دەچێت. کاتی ڕۆمانەکە لە سەرەتای هەشتاکانی سەدەی ڕابردووەوە دەست پێ دەکات تا ڕاپەڕینی ١٩٩١ی باشووری عێراق. لە گێڕانەوەی ڕووداوەکاندا بەپێی بەشەکان کرۆنۆلۆژیای دەقەکە بەشێوەیەکی تێکەڵ خراوەتەڕوو، لە شوێن و کاتێکی جیاوازەوە بۆ شوێن و کاتێکی تری جیاواز. ئەگەرچی لە سەرەتای هەموو بەشەکاندا ساڵی ڕووداوەکان دیاری کراون، بەڵام زنجیرەی کات و شوێنی ڕووداوەکان بەدوای یەکدا نین و تێکەڵ کراون. کاتێک بەشە هاوشێوەکان پێکەوە تەماشا بکەین، دەبینین کاتی ڕووداوەکان بەشێوەیەکی ئاسایی و بە زنجیرە دەچنە پێشەوە، بەڵام تێکەڵکردنی بەشە جیاوازەکان وا دەکات هەست بکەین کە کات و شوێنەکان تێکەڵن، بەڵام هەر بەشە و بەشێوەی جیاواز بەپێی کاتی تایبەتی خۆی زۆر ئاسایی دەچنە پێشەوە.\nئەم ڕۆمانە بەشێوەیەکی تایبەت باسی ژیانی (مەهدی) دەکات، کە باوکی ناوی (موحسین حسێن)ە و مامۆستای جوگرافیایە و دایکی ناوی (حەیات موزان)ە. باوکی مەهدی خەڵکی (ناسریە)یە و دایکی خەڵکی (حللە)یە. (موحسین)ی باوکی مەهدی لە ناسریە لەدایک بووە، بەڵام بەهۆی مامۆستاییەوە دەچێتە حللە. موحسین لەناو بازاڕ حەیات دەناسێت، ڕۆژێک دەچێتە بەردەمی و داوای خۆشەویستی لێ دەکات، ئەویش تفێک دەکاتە نێوچەوانی. پاش هەفتەیەک (موحسین خەڵک دەبات و داوای حەیات دەکات، ئەوانیش ڕازی دەبن- ل٣٣). مەهدی بەرهەمی ئەو شێوازەیە لە خۆشەویستی، کە تا سەر ئێسقان دژیەکە، تفێک بۆ داوای خۆشەویستی، بەڵام ڕازییە ببێت بە هاوسەری! مەهدی لە حللە لەدایک بووە و هەر لەوێش تا پۆلی شەشەمی ئامادەیی دەخوێنێت. باوکی لە شەڕی (عێراق- ئێران)دا دەکوژرێت، ئەویش بەهۆی ئەوەی کە شەوێک جگەرە دادەگیرسێنێت، فیشەکێکی قەناس بەر چاوی چەپی دەکەوێت و دەکوژرێت. بەهۆی شەهیدبوونیەوە، حکومەت پارچەیەک زەوی و هەزار دۆلار و سەیارەیەکی ڕینۆیان پێ دەبەخشێت. دایکی مەهدی زەوی و سەیارەکە دەفرۆشێت و شوقەیەک دەکڕێت و خوارەوەی شوقەکەش دەکات بە دوکانی سەوزە و ناوی دەنێت سەوزەواتی شەهید.\nمەهدی لە تەمەنی حەڤدە ساڵیدا دایکی بە نەخۆشی شێرپەنجە دەمرێت، ئیتر بابل بەجێ دەهێڵێت و لە ناسریە دەچێتە ماڵی مامی. لەوێ لە قوتابخانە (عەلی) دەناسێت و لە گەڕەکیش دەبێتە هاوڕێی (سامی) کە لە خۆی گەورەترە و یەکێکە لە کۆتربازە ناسراوەکانی شارەکە. سامی پیاوێکی پێ دەناسێنێت کە پێشتر هاوڕێی باوکی مەهدی بووە، ئەویش ناوی (ڕەزاق)ە. ئەو پیاوە لە بنەچەدا هیندییە و باوکی لەگەڵ سوپای ئینگلیزدا دێتە عێراق و ئیتر ناگەڕێتەوە. (زۆربەی ئەو بنەماڵەیە دواتر بوون بە شیوعی، پاشان عێراقیان بەجێهێشت، بەڵام ڕەزاق لەبەر کچێکی پەرستار کە ناوی لەیلایە ناڕوات، دواتر هاوسەرگیری دەکەن و دوو مناڵیان دەبێت- ل١٠٦).\nکاتێک لە ئامادەیی دەبن، لە قوتابخانەکەیاندا کوڕ و کچ تێکەڵن، کچێکیان لەگەڵ دەبێت ناوی (ڕۆزا)یە و خوشکی قوتابییەکی هاوڕێیانە کە ناوی (جاک)ە. ڕۆزا سێ ساڵ لەوان گەورەتر بووە، کچێکی جوان و سەرکێش بووە، قژی سوور و چاوی شین و گەورە بووە و لە ئەکتەرە جوانەکانی ئینگلیز چووە. مەهدی و جاک پێی دەڵێن: ڕۆزای مەمک ئاڵتوونی. ڕۆژێک دوور لە چاوی شار و خەڵک دەچن بۆ سەر ڕووبارەکە مەلە بکەن، ڕۆزا خۆی ڕووت دەکاتەوە و تەنها شۆرتێکی لەپێدا دەبێت کە مەلە دەکات، ئیتر مەهدی و جاک مەمکی ڕۆزا دەبینین لەبەر تیشکی خۆرەکەدا دەبریسکێتەوە و لە ئاڵتوون دەچێت، بۆیە ناوی دەنێن (ڕۆزای مەمک ئاڵتوونی- ل٥٦). مەهدی زۆر ڕۆزای خۆشدەوێت، بەڵام بۆ هەتاهەتایە ئەو خۆشەویستییە لە دڵیدا دەهێڵێتەوە. ماڵی جاک و ڕۆزا زۆر دەوڵەمەندن و بەردەوام سەردانی بەریتانیا دەکەن و زۆربەی شتەکانیان لەوێ دەکڕن. مەهدی زۆر دەچێت بۆ ماڵیان، چونکە هاوڕێی ڕۆزا و جاکە. ئەگەرچی ئەوان هیچ جیاوازییەک بەرامبەر ئەو هەژارییەی مەهدی دەرناخەن، بەڵام ڕەنگە ئەو سنوورەی مەهدی بۆ خۆشەویستییەکەی بەرامبەر ڕۆزا داینابێت، لەناخیدا بگەڕێتەوە بۆ ئەو جیاوازییە گەورەیەی لەنێوان ئەو دوو خێزانەدا هەیە.\nوەک ئاماژەمان پێدا بەشەکانی ئەم ڕۆمانە دابەش کراون بۆ دوو شوێن و کاتی گێڕانەوە، زیندان و دەرەوەی زیندان. لە هەردوو بەشە جیاوازەکەشدا، باس لە ژیانی مەهدی دەکرێت. مەهدی کاری سیاسی ناکات و بەهیچ شێوەیەک ئاگاداری ڕێکخراوە نهێنییەکانی دژی دەسەڵات نییە. ئەو خوێندکارە و زۆر ئاسایی دەژی و چەند هاوڕێیەکی هەیە. مەهدی حەزی لە ڕاگرتن و بەخێوکردنی کۆترە و لە ڕێگەی هاوڕێیەکیەوە کە ناوی (سامی)یە، شارەزاییەکی زۆر لەسەر کۆتر پەیدا دەکات. سامی کۆتربازێکی زۆر بەناوبانگی شارە و لەگەڵ کەسێکی تردا کە لە هەمان گەڕەکدان و ناوی (کەریم)ە، لەسەر کۆتر و کێشە دەکەوێتە نێوانیانەوە و ئەو ناکۆکییە تا کۆتایی درێژە دەکێشێت. سامی دوای ئەوەی بەتەواوی متمانە بە مەهدی دەکات، کلیلی خانووەکەی دەداتێ و پێی دەڵێت دەتوانیت ئیتر لێرە بیت و نەچیتەوە بۆ ماڵی مامت، چونکە سامی وەک کوڕی خۆی تەماشای مەهدی دەکات. مەهدی کەسێکی سیاسی نییە و خاوەنی هیچ بیرکردنەوەیەکی سیاسی و شۆڕشگێڕی نییە، وەک کەسێکی ئاسایی دەژی و خوێندکارە و بەتەنها ئارەزووی ڕاگرتن و بەخێوکردنی کۆترە، واتا کۆتربازە. هەرچەندە ئەو ئارەزووەی لەناو خەڵکدا بەگشتی بە پیشەیەکی تاڕادەیەک ناشیرین تەماشا دەکرێت و ناوی پیشەکەش مانایەکی نێگەتیڤی وەرگرتووە، بەڵام ئەو وازی لێ ناهێنێت و هەوڵ دەدات لە ڕێگەی سامی هاوڕێیەوە شارەزایی زیاتر لەسەر تایبەتمەندی کۆتر پەیدا بکات، هەربۆیە لەبەر شارەزاییەکەی لەسەر کۆتر لەناو خەڵکدا پێی دەڵێن (مەهدی کۆتر).\nمەهدی لەگەڵ عەلی هاوڕێیدا، دوای کۆتا تاقیکردنەوەی شەشەمی ئامادەیی، پێکەوە وەک گەشت و پشوودان بە ئۆتۆمبێلێک کە عەلی لە هاوڕێیەکی وەردەگرێت، دەچن بۆ سەردانی شوێنەواری ئور لە ناسریە. لەوێ لەلایەن چەند کەسێکەوە دەستگیر دەکرێن و دەبرێن بۆ زیندان. ئەوکاتەی دەستگیر دەکرێن، مەهدی تەمەنی حەڤدە ساڵە، دایک و باوکی مردون و لای مامی دەژی. لە زیندان داوای لێ دەکەن ناوی سەرکردە و ئەندامانی ئەو ڕێکخراوە نهێنییەیان پێ بڵێت کە کاریان لەگەڵدا دەکات، بەڵام مەهدی نازانێت وەڵامی چییان بداتەوە، چونکە بە هیچ شێوەیەک ئەو پەیوەندی بە سیاسەتەوە نەبووە. بەهۆی ئەوەشەوە لە زیندان بە شێوازی جیاواز ئەشکەنجەی دەدەن، هەڵیدەواسن و کارەبای لێ دەدەن. کاتێک مەهدی دەستگیر دەکرێت، هەموو ئەوانەی کە دەیناسن وا دەزانن ئەویش وەک عەلی هاوڕێی کار بۆ ڕێکخراوێکی نهێنی دژ بە دەسەڵات دەکات، هەربۆیە بەو دەستگیرکردنە وێنەیەکی شۆڕشگێڕانە بۆ مەهدی دروست دەبێت، شوناسی ئەو لە کەسێکی کۆتربازەوە، دەبێت بە کەسێکی شۆڕشگێر! ئەوانەی دژ بە دەسەڵاتن، بۆیان گرنگ نییە مەهدی پەیوەندی بە ڕێکخراوێکی نهێنییەوە هەیە یان نا، بەڵکو گرنگ ئەوەیە لەلایەن دەسەڵاتەوە بە گومانی سیاسی دەستگیر کراوە، ئەوەش بەخشینی شوناسێکی شۆڕشگێڕانەیە بە هەر کەسێک کە بەهۆی ئەو گومانەوە دەستگیر بکرێت. مەهدی زۆر گرنگی بەو شوناسە دروستکراوە نادات، چونکە نایەوێت بەو وێنەیە فریو بخوات و دوای هەندێک دەستکەوتی دارایی بکەوێت. چوونی بۆ بارەگای حیزبەکانی دژ بە دەسەڵات لە کاتی ڕاپەڕینەکەی باشووردا، بێ بەرنامەیە و لەخۆیەوە ئەو کارانە دەکات و بێ ئاگایانە خۆی داوەتە دەست ئەو شەپۆلەی ڕووداوەکان بەڕێدەکات. ئەو کاتێک لە زیندان ئازاد دەکرێت، نازانێت چی دەگوزەرێت و ناتوانێت بەتەواوی لە شتەکان تێبگات، چونکە هێشتا شۆکی زیندان لەلای کاڵ نەبووەتەوە و قورسە بەخێرایی دۆخێکی نوێی زۆر جیاواز قبوڵ بکات.\nمەهدی لەو ماوەیەی لە زینداندایە، چەند ڕووداوێک دەگێڕێتەوە، کە نموونەن بۆ هەموو ئەو شتانەی لە زیندان ڕووبەڕوویان بووەتەوە. یەکێک لەو بەسەرهاتانە، چیرۆکی پیاوێکە بەناوی (ئەبو سەلوان). کاتێک زۆر برسییان دەکەن و دەگاتە ئەوەی خەریکە لە برساندا بمرن، ئەفسەری لێکۆڵینەوە بانگی ئەبو سەلوان دەکات بۆ ئەوەی ناوی هاوڕێکانی بڵێت کە پێکەوە بەنهێنی لە ڕێکخراوێکی دژ بە بەعسدا کاردەکەن. کاتێک ئەبو سەلوان بەو برسییەتییە زۆرەوە دەچێتە بەردەمی، دەبینێت سینییەک کەباب و برژاو بە نانی گەرمەوە لەبەردەمی ئەفسەرەکەدا دانراوە. ئەفسەرەکە پێی دەڵێت ئەگەر ناوی هاوڕێکانت بڵێیت، ئەو خواردنە دەخەمە بەردەمت، بیخۆ و بڕۆرەوە بۆ ماڵەوە. سەرەتا ئەبو سەلوان هیچ قسەیەک ناکات و دەگەڕێتەوە بۆ ژووری زیندان، بەڵام وێنەی سینییە کەبابەکە بەشێوەیەک لە مێشکیدا دەچەسپێت، وای لێ دەکات هاوار بکات و بڵێت دەمەوێت ئەفسەری لێکۆڵینەوە ببینم، (ئیتر لەپێناوی خواردندا خیانەت لە سی هاوڕێی دەکات- ل٥٠). دواتر ئەبو سەلوان بەردەوام لەکاتی بانگدا دەگری و ئەو ڕووداوە وای لێ دەکات واز لە خواردن بهێنێت، تا ئەو ڕۆژەی جەستەی بەتەواوی سارد دەبێتەوە و دەمرێت.\nهەر لەنێو زینداندا مەهدی دەبێتە هاوڕێی کوڕێکی کورد و باسی ژیانی ئەویش دەکات، کە ناوی (شروق فەرەیدون)ە و خەڵکی هەولێرە. باوکی شروق پێشمەرگەی شۆڕشی ئەیلول بووە و شروق لە شاخ فێری خوێندن بووە. دوای مردنی بارزانی لە ساڵی ١٩٧٩دا، باوکی شروق لەگەڵ چەند کەسێکی تردا ناچنە ژێر ڕکێفی کوڕەکانی بارزانی و تا مردن لەگەڵ حکومەتی عێراق شەڕ دەکەن. ئیتر شروق ئاوارە دەبێت بۆ ئێران و پاش ماوەیەک لە ڕێگەی باشووری عێراقەوە دەگەڕێتەوە، دوای گەڕانەوەی بۆ عێراق دەستگیر دەکرێت و دەخرێتە زیندانەوە. شروق لە زیندان خۆی دەکوژێت. لە چیرۆکی ئەو کوڕە کوردەدا، نووسەر لە ڕێگەی ژیانی شروقەوە ئاماژە بە کارەساتی ئەنفال و کیمیابارانی هەڵەبجە دەدات.\nوەک دەبینین مەهدی بێ ئەوەی هیچ شتێکی کردبێت، لەلایەن حکومەتەوە دەستگیر دەکرێت، ئەوەش بەتەنها لەبەر ئەوەی هاوڕێی (عەلی)یە، چونکە وادەزانن پێکەوە لە ڕێکخراوێکی نهێنی دژ بە ڕژێمدا کار دەکەن. کاتێک کۆتربازێک لەلایەن ڕژێمێکەوە دەستگیر دەکرێت و دواتر لەنێو خەڵکیدا وەک شۆڕشگێر تەماشا دەکرێت، ئاماژەیە بۆ چەند دەلالەتێک و دەکرێت ڕاڤەی جیاواز بۆ ئەو حاڵەتە بخەینەڕوو. سەرەتا نووسەر پێمان دەڵێت لە ڕژێمێکی ستەمکار و دیکتاتۆریدا دەکرێت کەسێک کە تەنها ئارەزووی ڕاگرتنی کۆترە، دەستگیر بکرێت. واتا هیچ کەسێک نییە لەژێر دەستی دەسەڵاتێکی وادا سەلامەت بێت و بێ ترس بژی و دڵنیا بێت لەوەی کەسێکی ئاساییە و هیچ کێشەیەکی نییە. لەژێر ڕکێفی ڕژێمی ستەمکار و دیکتاتۆردا، هەموو کەسێک جێگەی گومانە و متمانەی تەواو بە کەس ناکرێت. هەربۆیە ئەوان وەک کۆترباز یان خوێندکار تەماشای مەهدی ناکەن، بەڵکو ئەوان لەو ڕوانگەیەوە لە مەهدی دەڕوانن کە هاوڕێی (عەلی)یە. بێگومان عەلی لە ڕێکخراوێکی نهێنی دژ بە ڕژێمدا کار دەکات، بەڵام ئەو شتەی لە مەهدی شاردووەتەوە و بە هیچ شێوەیەک ئەو نازانێت کە ئەو هاوڕێیەی کاری سیاسی دەکات. دواتر عەلی لەسێدارە دەدرێت. مەهدی دوای دەستگیرکردنی و دواتر ئازادبوونی، وەک کەسێکی شۆڕشگێڕ تەماشا دەکرێت. بێ ئەوەی گوێ بە ڕوانین و بیرکردنەوەی خۆی بدەن، چەند حیزبێکی ئۆپۆزسیۆنی حکومەت دەیانەوێت کاریان لەگەڵدا بکات، ئەویش بەتەنها لەبەر ناوەکەی کە وەک کەسێکی شۆڕشگێڕ ناسراوە، چونکە زیندانی سیاسی بووە. بوون بەشۆڕشگێڕیی مەهدی دەلالەتە لە تێکچوونی ڕەوشی ئاسایی و سروشتیی کۆمەڵ و دەسەڵات و بەڕێوەبردن، چونکە لەژێر سایەی ئەو جۆرە دەسەڵاتانەدا ڕەوشی ئاسایی و سروشتی دەشێوێ و شتی نائاسایی سەرهەڵدەدات. هەربۆیە دەکرێت کەسێکی ئاسایی بکرێت بە شۆڕشگێڕ، یان بە پێچەوانەوە شۆڕشگێڕێک بکرێت بە خیانەتکار. دەسەڵاتی ستەمکار لەبەر ئەو گومانەی کە بەرامبەر هەموو کەس هەیەتی، زۆر جار هەر بە گومان هەندێک کەس دەستگیر دەکات کە هیچ پەیوەندییەکی بە سیاسەتەوە نییە، بەڵام دواتر خەڵک وەک شۆڕشگێڕ تەماشای دەکەن، یان لانی کەم دەبێتە زیندانی سیاسی ڕژێمێکی ستەمکار. لەلایەکی دیکەشەوە بوون بەشۆڕشگێڕی مەهدی دەلالەتە لەوەی کە هەندێک جار شۆڕشگێڕ لە خۆیەوە دروست دەبێت. دەبینین مەهدی نەک پێش دەستگیرکردنی، بەڵکو دوای ئازادبوونیشی هیچ هەستێکی شۆڕشگێڕی تێدا بەدی ناکرێت، بەڵام حیزبی زۆر جیاواز کە یەکێکیان ئیسلامییە و ئەوی تریان چەپ، دەیانەوێت مەهدی کاریان لەگەڵدا بکات. ئەوەش بە دیوێکدا گومانە لە هەندێک شۆڕشگێڕی نێو حیزبەکان بەبێ جیاوازی، چونکە نووسەر دوو حیزبی لەمسەری ڕاست بۆ ئەوسەری چەپ هەڵبژاردووە.\nناونیشانی ڕۆمانەکە (پرتەقاڵەکانی سەرۆک) دەگەڕێتەوە بۆ ڕۆژانی زیندان، کاتێک ڕۆژی لەدایکبوونی (سەدام حسێن) نزیک دەبێتەوە، هەموو زیندانییەکان بە پەرۆشن بۆ ئەو ڕۆژە و نزا بۆ سەرۆک دەکەن. مەهدی زۆری پێ سەیر دەبێت کە ئەوان بۆ بەو شێوەیە چاوەڕێی ڕۆژی لەدایکبوونی سەرۆک دەکەن، بەڵام دوایی بۆی دەردەکەوێت کە زۆر جار سەرۆک لە ڕۆژی لەدایکبوونیدا لێبووردنی گشتی بۆ زیندانییەکان دەردەکات و ئەوانیش چاوەڕێی ئەو لێبووردنەن. بەڵام کاتێک دەگاتە ئەو ڕۆژە، پاسەوانانی زیندانەکە بەبۆنەی ڕۆژی لەدایکبوونی سەرۆکەوە، پرتەقاڵ بەسەر زیندانییەکاندا دابەش دەکەن.\nهەموو ئەو شتانەی نووسەر لەم ڕۆمانەدا لێیان دەدوێ، بەپێی زەمینە و هەلومەرجی کات و شوێن و پێگەی کەسەکان بەرجەستەیان دەکات و بە هیچ شێوەیەک ڕوانینی خۆی و یەکلاکەرەوە بەسەر بابەت و ڕووداوەکاندا ناسەپێنێت. ئەوە دەزانین کە کۆمەڵ بە چاوێکی نێگەتیڤانە تەماشای کەسی کۆترباز دەکات، بەڵام دەقەکە نە بەرگری لەو پیشەیە دەکات و نە بە چاوێکی سووک تەماشی دەکات. مەهدی لە کەسێکی کۆتربازەوە دەکرێتە کەسێکی شۆڕشگێر، بەڵام دەقەکە هیچ ڕاڤەیەکی لایەنگرانە بۆ ئەو حاڵەتە ناکات، ئەو شتەکان بەپێی سروشتی دەقەکە دەخاتەڕوو، ئەوە ئێمەین وەک خوێنەر لێکدانەوە بۆ ڕووداوەکان و ئاراستەی کەسێتییەکان دەکەین و بەپێی دالەکانی دەقەکە، مەدلولەکان ئاشکرا دەکەین. بەو مانایەی ناکرێت نووسەر لە دەقدا هەم دالەکان بخاتەڕوو، هەم ئاماژەش بە مەدلولەکان بکات. بەو مانایەی نووسەر لە دەقەکەیدا وتراو و نەوتراوەکان پێکەوە بنووسێتەوە، لەو حاڵەتەشدا مەودای خوێنەر و ڕەخنەگر تەسک دەبێتەوە و ناتوانن هیچی نوێ لە دەقەکەدا ئاشکرا بکەن، چونکە دەقەکە خۆی هەموو شتێکی وتووە. نووسەر لەو جێگەیەدا کە کۆتربازێک دەکرێت بە شۆڕشگێڕ، گاڵتە بە شۆڕشگێڕ ناکات، بەڵکو دەیەوێت بڵێت لەنێو سیستمێکی کۆمەڵایەتی و سیاسی ستەمکار و بێسەروبەردا، هەموو شتەکان لە سروشتی تایبەتی خۆیان دەردەچن و گەلێک شتی نائاسایی دەردەکەون.\nئەگەرچی ڕۆماننووس خۆی دوو ساڵ زیندانی بووە و بەشێکی زۆری ئەم ڕۆمانە نزیکە لە ژیانی تایبەتی خۆیەوە، بەڵام تا ڕادەیەک بێلایەنانە لە بابەت و ڕووداوەکان دەدوێت. ئەو کاتەشی لە شوێنێکدا قسە بە سەدام حسێن دەڵێت، ئەوە لەسەر زاری مەهدییەوەیە کە لە سایەی ئەو ڕژێمەدا بەتەواوی ژیانی وێران دەکرێت. ئەوەش سەرەڕای ئەوەی عەباس خزر لە چاوپێکەوتنێکدا دەڵێت: من هیچ پەرۆشی و سۆزێکم بۆ وڵاتەکەم نەماوە، سۆز و پەرۆشیم بۆ چی هەبێت؟ سۆز و پەرۆشی بۆ مناڵی و خێزانەکەم؟ بەڵام کامەیە یادەوەرییەکانم؟ یادەوەریی جەنگ و زیندان و دواتریش تەقینەوە و کوشتاری هەڕەمەکی. ئەوەی وەک سۆز یان پەرۆشی بۆ وڵاتەکەم هەمە، تەنها ئەوەیە کاتێک نووسەرێکی عێراقی خەڵات وەردەگرێت، یان بابەتێکی باش دەنووسێت دڵخۆش دەبم. هەتا ئەوەی کاتێک هەڵبژاردەی تۆپی پێی لاوانی عێراق بردییەوە، من لە ژوورەکەمدا سەمام کرد. من هەر ئەم شتە جوانانە دڵخۆشم دەکات و سۆز و پەرۆشیم بۆ وڵاتەکەم دەجوڵێنێت.\nئەم ڕۆمانە لە ڕوانینی هەندێک لە ڕەخنەگرە ئەڵمانییەکانەوە زیاتر وەک ڕۆمانێکی دیکۆمێنتاری تەماشا کراوە، هەندکی تریشیان وەک ئەدەبی تاراوگە ناویان بردووە. لە ڕاستیدا کاتێک ڕۆمانەکە دەخوێنینەوە، ناتوانین هیچ یەکێک لەو پۆلێنکردنانە بکەینە شوناسی دەقەکە. ڕاستە ئەم دەقە تا ڕادەیەکی زۆر نزیکە لە ژیانی نووسەرەوە و باسی زیندان دەکات، بەڵام نووسەر هەوڵی داوە بەشێوازێکی تایبەتی لە زیندان بدوێت. لەگەڵ نووسینەوەی وێنەی ترسناکی زیندان و ئەشکەنجە و ژیانی چەند زیندانییەک، ژیان و ڕووداوی دەرەوەی زیندانیش وێنا کراوە. ئەو ژیانەی دەرەوە بەتەواوی لە خزمەتی ژیانی نێو زینداندا نییە، بەڵکو ڕووداوی سەربەخۆن و دیوێکی تری ڕووداوەکانە و تەواوکەری ژیانی نێو زیندانەکەیە. هەربۆیە لە خوێندنەوەی ڕۆمانەکەدا، ئێمە لەبەردەم دەقێکدا وەستاوین، کە جگە لە چەند ڕووداوێکی تایبەتی کاراکتەری سەرەکی ڕۆمانەکە، بەر کۆمەڵێک وێنە و ئایدیا و بەسەرهات دەکەوین، پەیوەندی بە ژیانی زۆربەی ئەو کەسانەوە هەیە کە لەو سەردەمەدا ژیاون.\nڕۆماننووسی عێراقی (عەباس خزر) ساڵی ١٩٧٣ لە بەغداد لەدایک بووە، ساڵی ١٩٩٦ دوای ئەوەی دوو ساڵ زیندانی بووە لە سەردەمی بەعسدا، عێراقی بەجێهێشتووە و لە چەند دەوڵەتێکی عەرەبی و ئەفەریقی ژیاوە، تا ساڵی ٢٠٠٠ چووەتە ئەڵمانیا. ئەدەب و فەلسەفەی لە زانکۆی میونخ خوێندووە و بەرهەمەکانی بە زمانی ئەڵمانی دەنووسێت و ئێستا نیشتەجێی ئەڵمانیایە.\nهەندێک لە بەرهەمەکانی نووسەر:\n١- هیندییە ساختەکە- ڕۆمان- دەزگای چاپی ناوتیلوس- هامبۆرگ ٢٠٠٨\n٢- پرتەقاڵەکانی سەرۆک- ڕۆمان- دەزگای چاپی ناوتیلوس- هامبۆرگ ٢٠١١\n٣- نامەیەک بۆ کۆماری باینجان- ڕۆمان- دەزگای چاپی ناوتیلوس- هامبۆرگ ٢٠١٣\n٤- تۆمارکردنی کاتی لەدەستچوو- شیعر- المؤسسة العربیة للدراسات والنشر- بیروت- ٢٠٠٢\n٥- فریشتەکان نیشتمانێکیان نییە- شیعر- دار الحضارة للنشر- القاهرة- ٢٠٠٤\n٦- خاکی- ڕەخنە- دار الجمل- کولونیا- ٢٠٠٥\nخەڵات و پاداشتەکانی:\n١- خەڵاتی هیلیدا دومین ٢٠١٣\n٢- خەڵاتی نیلی زاگس ٢٠١٣\n٣- پاداشتی کیشوەربڕ ٢٠١٣\n٤- پاداشتی لەندەن ٢٠١٣\n٥- پاداشتی فیلا ئورورا ٢٠١١\n٦- خەڵاتی شامیسو ٢٠١٠\n٧- پاداشتی ئەلفرێد دوبلین ٢٠٠٩\n* برتقالات الرئيس- رواية: عباس خضر- ترجمة عن الالمانية: نادين أبونجم- مراجعة وتدقيق: د. سعد ناجي طه- دار ألكا- بغداد- الطبعة الاولى- 2021.


رێکخراوێکی ژنان هاوکاری بۆ سۆزانییەکان کۆ دەکاتەوە\n:: PM:04:41:11/11/2020 \nرێکخراوی پارێزگاری لە مافی ژنان "سۆلوۆدی" ئەڵمانی داوای دەستنیشانکردنی بودجەیەک لە حکوومەت دەکات بۆ هاوکاریکردنی ژنانی سۆزانی، ئەو ژنانە دۆخی ئابوورییان زۆر خراپە و توانای ئەوەندەیان نییە بژێوی رۆژانەیان پەیدا بکەن.\nئەو ژنانە بوون بە قوربانی باندەکانی بازرگانی بە ژنان .\nلەگەڵ تەشەنەکردنی ڤایرۆسی کۆرۆنا لە ئەوروپا، بۆ رێگری لە بڵاوبوونەوەی ئەو ڤایرۆسە، ماڵی سۆزانییەکان لەو وڵاتە بۆ ماوەی شەش مانگ داخرا و ئێستەیش جارێکی تر داخراونەتەوە.\nرێکخراوی پارێزگاری لە مافی ژنانی سۆلوۆدی داوای لە دەوڵەتی ئەڵمانیا کرد هاوکاری دارایی ژنانی سۆزانی ئەو وڵاتە بکات و دووپاتی کردەوە، ئەو ژنانەی کاری لەشفرۆشی دەکەن، لە دۆخێکی مەترسیدار و کارەساتباردا دەژین و ئاسایشیان لە مەترسیدایە.\nزۆربەیان لە رۆژهەڵاتی ئەوروپاوە روویان لە ئەڵمانیا کردووە .\nئەو رێکخراوە داوای لە حکوومەتی ئەڵمانیا کرد، سندوقێک بۆ گەیاندنی هاوکاری خێرا بەو ژنانە دابمەزرێنێت و لە بەرنامەیەکی درێژمەودا هەوڵ بۆ دوورخستنەوەیان بدات لە کاری لەشفرۆشی.\nزیاد لە دوو دەیەیە کۆمەڵێک رێکخراوی ناحکوومی داوای گۆڕانی دۆخی کارەساتباری زۆربەی ژنانی لەشفرۆشی ئەڵمانیا دەکەن، ئەو رێکخراوانە تا ئێستە چەندان پێشنیازە یاسایان خستووەتە بەردەم حکوومەت و داوایان کردووە هەلی کار بەو ژنانە بدرێت و دوای ئەوەی دڵنیا بوونەوە لە دۆخ و گوزەرانیان، بە گشتی لەشفرۆشی لە ئەڵمانیا قەدەغە بکرێت.\nلە راپۆرتی رێکخراوی سۆلوۆدی هاتووە، زۆربەی ژنانی لەشفرۆش ماڵ و سەرپەنایەکیان نییە و بەشی هەرە زۆریان توانای ئەوەندەیان نییە بچنە ژێر چەتری بیمەی دەرمانەوە.\nبەشێکی زۆر لە لەشفرۆشانی ئەڵمانیا لە رۆژهەڵاتی ئەوروپاوە روویان لەو وڵاتە کردووە و تەنانەت زمانی ئەڵمانیش نازانن، هەر بۆیە وابەستەی کۆمەڵێک کەس و کۆمپانیان کە وەک کۆیلە رەفتاریان لەگەڵ دەکەن و زانیاری ناراستیان لەبارەی دۆخی ئێستای ئەڵمانیا پێ دەدەن.\nئێستە بەهۆی داخستنی شوێنی لەشفرۆشان، بەشێک لەو سۆزانییانە لە شەقامەکان بە نایاسایی بەدوای کڕیاردا دەگەرێن، لەبەر ئەوەی هیچ پارەیەکیان نییە بۆ دابینکردنی بژێوی رۆژانەیان.\nبەشێک لەوانەش کە مۆڵەتی نیشتەجێبونیان لە حکوومەت وەرگرتووە، دەتوانن داوای هاوکاری لە ئەڵمانیا بکەن. بەڵام بەهۆی ئەوەی لە یاسای وڵاتەکە ناشارەزان، نازانن لە چ رێگەیەکەوە ئەو داوایە پێشکەش بە حکوومەت بکەن.\nلە ماوەی چەند مانگی رابردوو ژمارەیەکی زۆر لەو لەشفرۆشانە بەهۆی دەستکورتی و نەبوونی بژێوی رۆژانە بەرەو وڵاتەکانیان گەڕاونەتەوە.\nبەشێک لە پارێزەرانی مافی مرۆڤ و دژبەرانی لەشفرۆشی لە ئەڵمانیا، دڵخۆش بوون بە گەڕانەوەی ئەو سۆزانیانە بۆ وڵاتەکانیان، بەڵام رێکخراوەکانی ژنان و راوێژکارانی کۆمەڵایەتی ئاماژە بە دۆخی خراپی ئابووری ئەو ژنانە دەدەن لە زێدی خۆیان و دەڵێن لەگەڵ ئەوەی دۆخەکە بەرەو باشی رۆیشت، جارێکی تر دەگەڕێنەوە ئەڵمانیا، بەڵام ئەوجارەیان بە دەستی بەتاڵتر و وابەستەبوونی زیاتر بە باندەکانی لەشفرۆشی دێنەوە و زیاتر لە پێشوو دەبن بە قوربانی تاوانە رێکخراوەکان.\nرێکخراوی سولوۆدی لە ساڵی 1985 لەلایەن قەشەیەکی ئەڵمانی بەناوی لیا ئاکەرمان بۆ هاوکاری ژنانی لەشفرۆشی کینیا و ئەفریقا دامەزرا و چالاکییەکانی لەناو ئەڵمانیا لە ساڵی 1987 دەست پێ کرد.\nئێستە بە پاڵپشتی چەندان دامەزراوەی نێودەوڵەتی لە وڵاتانی وەک نەیجیریا، رۆمانیا، هەنگاریا و چەندان وڵاتی تر هاوکاری ژنانی لەشفرۆش و قوربانیانی قاچاغ دەکات و دژی بازرگانی بە ژنان و توندوتیژی خێزانی و بەزۆر بەشوودان دەوەستێتەوە.\nلە ئەڵمانیا لەشفرۆشی بەپێی یاسا رێ پێدراوە و یەکێتییەک بەناوی خزمەتگوزاری سێکسی لەو وڵاتە هەیە، بەڵام تا ئێستە چەندان جار پەرلەمانتارانی ئەو وڵاتە بەهۆی خراپی دۆخی ژنانی لەشفرۆش و پەرەسەندنی بازرگانی بە ژنان، داوای قەدەغەکردنی لەشفرۆشییان لە ئەڵمانیا کردووە.\nئەو پەرلەمانتارانە داوا لە حکوومەت دەکەن وڵاتی سوید وەک نموونە وەربگرن و ئەو ژنانەی لە ئەڵمانیا لەشفرۆشی دەکەن، لەڕووی داهاتەوە هاوکارییان بکەن و بیانگەڕێننەوە ناو کۆمەڵگە و دوای ئەو پڕۆسەیە بە یاسا لەشفرۆشی لە ئەڵمانیا قەدەغە بکەن و ئەو دیاردەیە لە وڵاتەکەیان بنبڕ بکەن.\nئه‌م بابه‌ته 1164 جار خوێنراوه‌ته‌وه


رەنگە هێشتا ناسینەوەی خاوەنە راستەقینەكەی داعش كارێكی ئاسان نەبێت، یاخوود ئەو ئامانجانەی داعشی لەپێناودا دروستكرا بە روون و ئاشكرا بۆ هەموو كەس دەرنەكەوتبێت، بەڵام ئەوە روونە كە ئەم رێكخراوە بە ئەجندای چەندین دەوڵەت و دەزگای هەواڵگریی هەرێمی و نێودەوڵەتی هەڵدەسوڕێنرێت. ئەگەر كەسانێكیش گومانی ئەوەیان هەبووبێت، كە دەستی زۆر وڵات و لایەن لەناو عەقڵدانی ئەم رێكخراوەدایە، هەق وایە لە سیناریۆی راگەیاندنی كۆتایی داعش لە ساڵی 2017 پاش گرتنەوەی حەویجە، ئیتر بۆیان روون بووبێتەوه، كە ئەم هێزگەلە چەكدارە تووندڕەوە شتێكی جیاواز بوون لەوەی پێی دەناسرانەوە، بەتایبەتیش دوای لە پڕ دیارنەمانی چارەنووسی نزیكەی 10 هەزار چەكدار لە زۆنی حەویجە و دەشتی نەینەوا. هەروەها لە مانگەكان و ساڵی دواتردا دەركەوتنی گرووپی ئاڵا سپییەكان بەپێشچاوی عێراق و ئێران و هاوپەیمانێتی نێودەوڵەتییەوە لە ناوچەكانی خورماتوو بەرەو گەرمەسێر و دواتر بێ ئەوەی هیچ هێزێك رووبەڕوویان بێتەوە، لەبەرچاو ون بوون.\nبەدرێژایی ئەو چوار ساڵەی رابردوو كە گوایە داعش وەك جوگرافیا كۆتایی هاتووە و ناوبەناویش هێزی ئاسمانیی هاوپەیمانان و سوپای عێراق و پێشمەرگەیش بەشوێن چەكدارە پەرتەوازه و پەڕاگەندەكانیانەوەن و بەپێی ئەو راگەیێنراوانەی لەوبارەیەوە بڵاوكراونەتەوە بە هەزارانیان لێكوشتوون، كەچی هێشتا راپۆرتە نهێنییەكان باس لە بوونی دەیان هەزار چەكدار دەكەن، كە بەنهێنی لەناو عێراق و سووریا ماونەتەوە. ئەو كردەوە تیرۆریستیانەشی لەو ماوەیەدا ئەنجامدراون و داعش بەرپرسیارێتییەكەی خستووەتە ئەستۆی خۆی، چەندین هەزار هێرشیان ئەنجام داوە. ئەوەی له ناوچە كوردستانییەكانی دەرەوەی ئیدارەی هەرێمی كوردستانیش دەگوزەرێت ئاماژەیەكی روونترە بەوەی داعش له زۆر شوێن هەن. جوگرافیایەكی فراوانیش لەنێوان هێزی پێشمەرگە و سوپای عێراق بە چۆڵی هێڵدراوەتەوە و جموجووڵ و شوێنی حەشارگەی چەك و جبەخانه و تەنانەت زیندان و بنكەی مەشق و راهێنانیشیان دەبینرێت.\nئێستا چیرۆكی ئەم گرووپە ئەوەندە ئاشكرایە پێویستی بەوە نەماوە گومان لەوە بكەیت چەندین هەزار چەكدار بە نهێنی چۆن و لەكوێ خۆیان حەشارداوە؟ لەكوێوە خواردن و پێویستییەكانیان بۆ دابین دەكرێت؟ نەخۆش و بریندارەكانیان لەكوێ چارەسەر دەكرێن؟ لەكاتێكدا وا وێنا دەكرێت كە نەك هەر عێراق و ئێران و وڵاتە هەرێمایەتییەكان تەنانەت دەزگای هەواڵگریی وڵاتە زلهێزەكانی وەك ئەوروپا و ئەمریكا بەشوێنیانەوەن.\nئەم فاكتانە پێمان دەڵێن داعش وەك هێزێكی ئامادە لە ناوچەكە ماوەتەوە، هیچ گومانیش لەوەدا نییە بۆ كات و شوێنی دیاریكراو هێڵراونەتەوه و لە داهاتوودا ئەشێ بینەری رووداوگەلی دیكەی هاوشێوەی سەرەتای دەركەوتنیان بین لە پەلاماردان و دەستبەسەرداگرتن و ئەنجامدانی كۆمەڵكوژیی هاوشێوەی شنگال. كورد توانای هەڵوەشاندنەوەی نەخشە و پلانی ئەو دەزگا هەواڵگرییانەی نییە، كە داعشیان دروستكردووە و ئیدارەی دەدەن، بەڵام دەبێت بەشی ئەوە پلان و بەرنامەی هەبێت رۆژانە رۆڵەكانی وەك نێچیرێكی داماو نەكەونە ناو داو و تەڵەی ئەم گرووپە چەكدارانەوە. ئەگەر ئێستا ئامارێك بكرێت لەدوای بەحساب كۆتایی داعشەوە چەند پێشمەرگە و هاووڵاتی لە ناوچە كوردستانییەكانی دەرەوەی هەرێمی كوردستان بوونە پارووی ئاسانی ئەو چەكدارانە، رەنگە ژمارەیەكی زۆر زۆر بێت. هەر لەم مانگەدا له ناوچەكانی گەرمیانەوە تا قەرەچووخ چەندین پێشمەرگه و هاووڵاتی بەدەستی ئەم گرووپانە شەهید كراون و تا ئێستا كاردانەوەی كوردی هەر دەركردنی چەند راگەیێنراو و شین و شانامەیەكە بۆ قوربانییەكان. ئەم مەترسییە نە بە راگەیێنراو و نە بەشین و واوەیلایی ناو تۆڕە كۆمەڵایەتییەكان و میدیای كوردی ناڕەوێتەوە. پێویستە سەركردایەتیی سیاسیی كوردستان هەڵوەستە بكات لە ئاستی ئەو لێشاوە لە ئەنجامدانی تاوان بەرانبەر بە كورد به دیاریكراوی لە جوگرافیایەك، كە دەیان ساڵە بوونەتە رەمزی كێشەی كورد لە عێراق.\nئەم چوار ساڵەی رابردوو هێڵێكی جوگرافی لە ناوچەكانی گەرمەسێرەوە بۆ دوزخورماتوو، داقوق و كەركووك و دەوروبەری دوبز تا دەگاتە دەشتی مەخموور و چیای قەرەچووخ، بەشێوازی جۆراوجۆر گوشار دەخرێتە سەر گوندنشینانی بۆ چۆڵكردنی گوندەكانیان و بە شێوەی جیاواز تیرۆر دەكرێن و ئەو سەنگەرانەی پێشمەرگەیش كە دەكەونە نزیكی ئەم ناوچانەوە بەردەوام پەلامار دەدرێن. بە رۆژ هێزی حەشدی شەعبی و سوپای عێراق له ناوچەكەن و به شەو ئەو چەكدارانەی دەچنە سەر گوندنشینانی كورد دەگوترێت داعشن. لە دوای ئەو قەسابخانەیەی گوندی خدرجیجەی بناری قەرەچووخ كە 13 هاووڵاتی و پێشمەرگە شەهید كران، بەرپرسێك لە وەزارەتی پێشمەرگە ئەوەی راگەیاند كە حكومەتی عێراق رێگە نادات پێشمەرگە بچن كێوماڵی ئەو ناوچەیە بكەن و سوپای عێراقیش خۆی ئەو كارەناكات. چەكدارەكانی داعش لەو بۆشاییە بەسەربەستی دێن و دەچن.\nئەمە نە پێویستی بە شەنوكەوكردنە و نە هەڵسەنگاندنی وردی دەوێ بۆ ئەوەی تێبگەین لەوەی عێراق بەمەبەست ئەو دۆخەی لەو ناوچەیە دروستكردووە، هێڵێكی دیاریكراوی جوگرافیای كوردستان كە لەم قۆناخەدا چاوی تەعریبی چووەتەوە سەر، رێگە نادرێت پێشمەرگە سەر و ماڵی هاووڵاتییە كوردەكان بپارێزێت و سوپای عێراقیش نەك نایانپارێزێت بەڵكو ئاسانكاری دەكات بۆ ئەو رووداوانەی بە رژانی خوێنی كورد تەواو دەبێت. ئەوەی لێرەدا لای من پرسیارە ئەوەیە هێزە سیاسییەكانی كوردستان، سەرۆكایەتی و حكومەتی هەرێمی كوردستان تا كەی هەڵوێستیان هەر بەم جۆرە دەبێت كە لە چاوەڕوانی یاریكردنی كاتدان كە بەغدا ماوەی چوار ساڵە دەستی دەستی ئەوە بە كورد دەكات هێزی هاوبەش بۆ پارێزگاری ئەو ناوچانە دروست دەكرێت؟ لەم چوار ساڵەدا چەند هاووڵاتیی كورد شەهید كراون، چەند كەس ناچار بوون زەوی و ماڵ و گوندەكانیان چۆڵ بكەن، چەند جار گرووپی چەكدار بەناوی داعشەوە پەلاماری سەنگەر و بنكەكانی هێزی پێشمەرگەی داوه و لێی شەهید كردوون؟ كورد جگە لە دەركردنی راگەیێندراو و تەئكیدكردنەوە لە بەغدا بۆ دروستكردنی هێزی هاوبەش، هیچ كاردانەوەیكی دیكەی نەبووە. بۆیە دەبینی بەغدا و داعش وەك ئامانجێكی هاوبەش لەو سنوورە درێژە بە ئامانجەكانی خۆیان دەدەن كە تیرۆرە لەپێناوی تەعریبدا.\nكورد تا كەی چاوەڕێ دەكات ئەم تیرۆرە بەردەوام بێت؟ گوندنشینانی ئەو سنوورە تا كەی بەرگەی ئەوە دەگرن بە رۆژ عەرەبی تەعریبچی بەپشتیوانیی هێزەكانی حەشدی شەعبی و سوپای عێراق بێنە سەریان و شەوانەش داعش پەلاماریان بدات؟ ئەم رووداوانە بەرپرسیارێتییەكی گەورەیە لە ئەستۆی بڕیاربەدەستان و نابێت كوردستان لەسەر ئەم هەڵوێستەی ئێستای بمێنێتەوە، پێویستە سنوور بۆ ئەو تاوانكارییانە و بۆ پلانە هاوبەشەكەی داعش و ناوەند دابنێت. ئەگەر لە ئێستاوە هەنگاوی كرداری نەنێت و خۆی نەكاتەوە بە بەرپرسیار لە پاراستنی ئاسایشی ئەو جوگرافیایە، دەبێت دڵنیابین دوای چەند ساڵێكی دیكە، شایەتی بینینی هەمان رووداو دەبین لە سلێمانی و هەولێر و بادینان. پێویستە لەو راستییە تێبگەین ئاسایش و سەقامگیریی هەرێمی كوردستان بەستراوە بە ئاسایش و سەقامگیریی ناوچە كوردستانییەكانی دەرەوەی ئیدارەی هەرێمی كوردستانەوە.\nجا ئەگەر دەتانەوێ هەرێمی كوردستان سەقامگیربێت و ئاسایشی هاووڵاتیان پارێزراو بێت لە هەرێمی كوردستان، دەبێت ئاسایش و ئارامی بۆ ناوچە كوردستانییەكانی دەرەوەی ئیدارەی هەرێمی كوردستان بگێڕنەوە.


زاراوەی (زێوانەکان) بەو کەسانە دەوترێت، کە لە دەوروبەری پاڵەوانە سیاسیەکانی ناو سیستەمی سیاسیدا کاردەکەن .\nزێوانەکان، لەسەرچەند پێوەرێکی چەوت کاردەکەن کە بریتیە لە (ڕیاکاریی فێلبازی ، خۆپەرستی و گومڕایی) .\nئەم دیاردەیە سەرەتا لە قۆناغەکانی پێش شوڕشی فەڕەنسیە وە سەریهەڵدا . بەتایبەتی ئەو کاتەی ،کە پیاوانی کڵێسا دەسەڵاتی تەواویان پەیداکردبوو. لەڕێگا گروپێکی فێڵباز ، کەناویان نرابوو زێوانەکانی پیاوانی کڵێسا.\nکاری ئەم گروپە، زیاتر بۆ بەهێزکردنی دەسەڵاتی پیاوانی ئایینی بوو لەناو کۆمەڵگای فەڕەنسیدا، وە بەناوی دەقی پیرۆزەوە وەکو نوێنەری خودا هەموو مافێکی خوشگوزەرانیان هەبوو ،بەڵام ئەوەی ئەم دەسەڵاتەی پاراستبوو بریتیی، بوو لە کۆمەڵێ خەڵکی فێلباز،کە لەسەر دوو بنەما،کاریان دەکرد. لایەنێکیان خەڵکیان فریودەدا بۆ پیاوانی ئاینی بە کۆمەڵی خورافیاتی ناڕاستەوچەند دەقێکی دروستکراو بۆ گەوجاندنی خەڵک، لەهەمان کاتدا پیاوانی ئایینیان هەڵدەخەڵتاند بەناوی ئەوەی، کە ئێوە خۆشەویست و بژاردەی نێو کۆمەڵگان . ئەم زێوانانە لەلایەك لە ئاوی لێلدا مەلەیان دەکرد لەلایەکی دی ببوونە دەمڕاستی خەڵکانی ساویلکە .\nلێرەدا دەپرسین ئایا زێوانەکانی دنیای سیاسەتی کوردی هەمان زێوانەکانی پیاوانی کڵێسەن؟\nلەوانەیە لە ڕووی شێوازە وە جیاوازیەکی ئەوتۆیان نەبێت. چونکە هەمان پێوەر، هەمان جۆری میکانیزمی جێبەجێکردن بەکاردەهێننن . بەتایبەتی ئەم گروپانە هاوکاری وپشتگیری یەکتری دەکەن بۆ گێڕانەوەی کۆمەڵگا بۆ قۆناغەکانی دواوە . بەمەبەستی وەشاندنی زەبری کوشندە لەوانەی بوێرن و جەرائەتی سیاسیان هەیە ، وە خاوەنی کەفائەتێکی مەعریفین لە کاییەی سیاسیدا . چونکە ئەگەر لە ڕواڵەتدا زێوانەکان جیاواز بن ،بەڵام لە ناوەرۆکدا هاوشێوەی یەکن، کە ئەویش خەریکی ڕیاکاری و بەپیرۆزکردنی پاڵەوانە سیاسیەکانی ناو کاییەی سیاسین .


حکومەت سەرقاڵی پێداچوونەوەیە بەو یاسا و رێكارانەی رێگرن لەبەردەم وەبەرهێناندا – لڤین پرێس\nحکومەت سەرقاڵی پێداچوونەوەیە بەو یاسا و رێكارانەی رێگرن لەبەردەم وەبەرهێناندا\nجێگری سەرۆكی ئەنجومەنی وەزیران لە کۆبونەوەی لەگەڵ شاندی كونسوڵی گشتی بەریتانیا داوای کردوە هانی كۆمپانیاكانی شانشینی یەكگرتوو بدەن وەبەرهێنانی زیاتر بكەن لە كوردستان.\nقوباد تاڵەبانی جێگری سەرۆكی ئەنجومەنی وەزیران، لەگەڵ مێلانی سمارت كونسوڵی گشتی بەریتانیا بەوەكالەت و شاندێكی هاوڕێی كۆبوونەوە و لەبارەی بارودۆخی ئابووری و وەبەرهێنان و چاكسازییەكان گفتوگۆیان كرد.\nلە كۆبوونەوەکەدا کە ئەمڕۆ (دوو شەممە ٢٣ی ئابی ٢٠٢١ ) لە هەولێربەڕێوەچوو، لە ڕاگەیەندراوی کۆبونەوەکەدا هاتوە،” قوباد تاڵەبانی پلان و بەرنامەكانی چاكسازی حكومەتی هەرێمی كوردستانی بۆ شاندە بەریتانییەكە ڕوونكردەوە؛ لەوانەش پرۆژەی بایۆمەتری و نەهێشتنی گەندەڵی و باسی لەوەشكرد قۆناغی داهاتووی بایۆمەتری سەرلەنوێ دابەشكردنەوەی فەرمانبەرە بەسەر فەرمانگەكاندا”.\nئاماژە بەوەیش دراوە،” جێگری سەرۆکی ئەنجومەنی وەزیران داوای لە شاندە بەریتانییەكە كرد هانی كۆمپانیاكانی شانشینی یەكگرتوو بدەن وەبەرهێنانی زیاتر بكەن لە كوردستان بەتایبەت كە ئێستا حكومەت سەرقاڵی پێداچوونەوەیە بەو یاسا و رێكارانەی رێگر و لەمپەرن لەبەردەم وەبەرهێناندا. هەروەها باسی لەوەكرد لە هەرێمی كوردستان هەندێک دەرفەتی وەبەرهێنان هەن تا ئێستا كاریان تێدا نەكراوە لەوانەش وزەی خۆر و دروستكردنی بەنداوی جۆراوجۆر و چۆنییەتی بەرێوەبردنی سامانی ئاو”.\nلە کۆتایی ڕاگەیەدراوەکەدا هاتوە،” لە تەوەرێكی تری كۆبوونەوەكەدا تیشك خرایە سەر سیستمی بانك لە هەرێمی كوردستان و كەموكوڕییەكانی خرانەبەرباس؛ لەوانەش نەبوونی هەماهەنگی لەنێوان لقی بانكەكان، چاكسازیكردن لەم كەرتەش بە ئەركێكی هەنوكەیی لەقەڵەمدرا و شاندە بەریتانییەكە وەبەرهێنانیان لەم بوارە بەگرنگ دایە قەڵەم”.\nتۆمەتبارێک دەستگیرکرا كه سێ ساڵه فه‌رمانی ده‌ستگیركردنی هه‌یه\nله چه‌مچه‌ماڵ ٥٠٠ هه‌زار دیناری پارەی ئاو بۆ بەشێك لە هاوبەشان هاتۆتەوە


ڕۆژی هەینی ٢٣ی بانەمەڕ، هاووڵاتییەکی تەمەن ٣٥ ساڵ بە ناوی "مریەم غەفووری" خەڵکی شاری بانە، لە لەوەڕگەی "مێرگە نەخشینە"ی شاری سەقز، بەهۆی تەقینەوەی مین بریندار بوو.\nئەو هاووڵاتییە بەهۆی تەقینەوەی مین قولاپەی پێی بە سەختی بریندار بووە و بۆ چارەسەریی پزیشکی ڕەوانەی نەخۆشخانەی تەورێز کراوە.\nئەو هاووڵاتییە لە کاتی کۆکردنەوەی گژوگیای بەهاری لە نزیک گوندی "مێرگە نەخشینە" تووشی ئەو ڕووداوە بووە.\nلەو پەیوەندییەدا ڕۆژی چوارشەممە ٧ی بانەمەڕ، لاوێکی تەمەن ١٨ ساڵ بە ناوی "حەبیب حاتەمی سینائابادی" کوڕی جەلال خەڵکی گوندی "کوران" سەر بە ناوچەی سۆمای ورمێ، بەهۆی تەقینەوەی مین بە سەختی بریندار ببوو.\nبەپێی ئاماری ناوەندی ئاماری ڕێکخراوی مافی مرۆیی کوردپا، لە سەرەتای ساڵی ١٣٩١ هەتا کۆتاییەکانی ساڵی ١٤٠٠، ٤٠٢ غەیرەنیزامی لە کوردستان بوونەتە قوربانیی مین و کەرەستە تەقەمەنییەکانی شەڕی ئێران و عێراق (١٠٣ کوژراو و ٢٩٩ بریندار).


فۆڕمی تۆمارکردنی بابەت | دڵشاد عەباس ئەحمەد\nلە 15-01-1951 لە شارۆچکەی گوڵاڵە- #جەلەولا# لە دایک بووە. ساڵی 1956 چووەتە قوتابخانەی سەرەتایی (فەلاح)، دواتر لە ساڵی 1961-1962 هاتووەتە #سلێمانی# لە قوتابخانەی (بێکەس) قۆناغی سەرەتایی تەواوکردووە. لە ساڵی 1966-1967 ئامادەیی سلێمانی کوڕانی تەواوکردووە ناوی لە کۆلێژی پزیشکی لە بەغداد هاتووەتەوە. لە 03-07-1974 خوێندنی تەواوکردووە و ماوەیەک لە نەخۆشخانەی (یەرموکی فێرکاری) پزیشک بووە، پاشان هاتووەتەوە بۆ سلێمانی و لە #زانکۆی سلێمانی# و نەخۆشخانەی گشتی سلێمانی خزمەتی کردووە لە بەشی چاو. لە 01-01-1981 ناوی دەرچووە بۆ بەشداری کردن لە خولی نەشتەرگەری پزیشکی بەریتانی. بەڵام لە 30-06-1981 ناوی دەرچووە بۆ خزمەتی سەربازی بۆ جەنگی (ئێراق-ئێران)، لە 27-09-1981 لەشاری عابادن بێسەر و شوێنکراوە.